**SEURAKUNTAJAON MUUTTAMISEN SELVITYS**

 **JUVAN SEURAKUNTA**

 **PUUMALAN SEURAKUNTA**

 **SULKAVAN SEURAKUNTA**

Sami Lahtiluoma

kehittämiskonsultti

Kirkkopalvelut ry

SISÄLLYS

1. YLEISTÄ 3
	1. Toimeksianto ja tavoitteet 3
	2. Seurakuntien toimintaympäristöstä ja tulevaisuuden näkymistä 3

1. SELVITYSTYÖN PROSESSI 5
2. SEURAKUNTIEN NYKYTILANNE 7
	1. Yleiskatsaus 7
	2. Seurakuntien toiminta 9
		1. Seurakunnallinen toiminta Juvalla 9
		2. Seurakunnallinen toiminta Puumalassa 12
		3. Seurakunnallinen toiminta Sulkavalla 17
		4. Kirkonkirjojenpito, kirkkoherranvirasto ja muu yleishallinto 21
	3. Talouden nykytilan tarkastelu 22
	4. Henkilöstöresurssit 26
	5. Kiinteistöt, hautausmaat sekä metsä- ja maaomaisuus 27
	6. Hautainhoitorahastot 30
	7. Nykyinen yhteistyö seurakuntien kesken 32
	8. Nykytilanteen keskeisiä ongelmia 33

1. SEURAKUNTIEN MAHDOLLINEN LIITOS 34
	1. Seurakuntaliitoksen etuja ja haittoja 34
	2. Uuden yhteisen seurakunnan suuntaviivoja 36
2. YHTEISTYÖN MAHDOLLISUUDET 43
3. YHTEENVETO JA KONSULTIN ESITYS 44
4. **YLEISTÄ**
	1. **Toimeksianto ja tavoitteet**

Juvan, Puumalan ja Sulkavan seurakunnat päättivät marras – joulukuussa 2019 toteuttaa talven ja kevään 2020 aikana selvitystyön seurakuntajaon muuttamisesta, yhteistyössä ja sitä korostaen. Myös Mikkelin hiippakunnan tuomiokapituli piti selvitystä aiheellisena ja osallistui konsultin palkkaamiseen.

Selvityksen tekijäksi valittiin Kirkkopalvelujen *kehittämiskonsultti, KTM Sami Lahtiluoma*, tehtävänään selvittää, miten uusi yhteinen seurakunta tulisi toimimaan. Edelleen tavoitteeksi asetettiin kuvata toiminnan, talouden, henkilöstön ja kiinteistöjen nykytilaa sekä miten näitä kaikkia alueita voisi uudessa seurakunnassa kehittää – keskeisenä kysymyksenä, mitä etua yhteisestä seurakunnasta olisi osapuolille.

Mikäli liitos päätetään toteuttaa, varsinainen uusi organisaatio rakennetaan liitosneuvotteluissa. Selvityksen tavoitteena todettiin olevan kuitenkin löytää suuntaviivat ja perustelut, joiden avulla voitaisiin edetä.

* 1. **Seurakuntien toimintaympäristöstä ja tulevaisuuden näkymistä**

Hankkeen alusta lähtien on esillä ollut seurakuntien (Juva, Puumala, Sulkava) keskinäinen yhteistyö tai yhdistyminen tai muina vaihtoehtoina liittyminen Mikkeliin tai Savonlinnaan. Ohjausryhmässä 6.3.2020 oltiin yhtä mieltä siitä, että mahdollinen Juva, Puumala, Sulkava -liitos olisi välivaihe. Kannattaisiko tämä välivaiheen liitos tehdä vai ei, on kysymys, johon hankkeen aikana ei ole löydetty yksimielisyyttä. Osan mielestä välivaihe voisi parhaimmillaan kestää 10, jopa 15 vuotta. Osa arvioi, että uusi seurakunta olisi silti toiminnallisesti liian pieni ja sillä ”liian kapeat hartiat”. Edelleen seurakunnissa on näkemyksiä, jonka mukaan parasta olisi jatkaa itsenäisenä ja sopeuttaa toimintaa vähenevään väkimäärään omilla ehdoilla, kuten tähänkin asti. Osa taas katsoo, että itsenäisen seurakunnan tie on kuljettu loppuun. He näkevät yhteistyön (liitoksen) taloudellisena ja toiminnallisena välttämättömyytenä ja, että ainoa mahdollisuus turvata toiminta alueella on yhdistää resurssit naapurien kanssa ja miettiä tulevaisuutta yhdessä.

Välivaiheen kestoon vaikuttaisi suurelta osin jäsenkehitys ja talouden kehittyminen. Vuoden 2010 lopussa seurakuntien yhteenlaskettu jäsenmäärä oli 11 029. Vuoden 2019 lopussa jäsenmäärä oli 8 947, vähennyksen ollessa yhdeksässä vuodessa siten -18,9 %.

Vuoden 2020 alusta muodostettiin *Etelä-Savon rovastikunta*, johon kuuluvat Mikkelin tuomiokirkkoseurakunta sekä Hirvensalmen, Juvan, Kangasniemen, Mäntyharjun,

Pieksämäen, Savonlinnan, Puumalan ja Sulkavan seurakunnat. Rovastikunnassa lääninrovastina toimii Juvan seurakunnan kirkkoherra Sirkka Pylkkänen, tehtävänään johtaa rovastikuntaa ja edistää seurakuntien välistä yhteistyötä. Useissa rovastikunnissa on syntynyt yhteistyötä samaan rovastikuntaan kuuluvien seurakuntien kesken, kuten yhteisiä tapahtumia, leiritoimintaa ja koulutusta. Nähtäväksi jää, millaiseksi yhteistyö muodostuu jatkossa Etelä-Savon rovastikunnassa.

Hankkeen aikana Juvan suurin yksityinen työllistäjä Salico Oy ilmoitti lopettavansa tehtaansa Juvalla. Yritys työllisti runsaat 100 henkilöä. Lopetuspäätöksellä lienee melko laajoja vaikutuksia Juvan seurakunnan toimintaan, mutta ehkä myös osin muiden lähiseurakuntien toimintaan.

Seurakuntia yhdistää myös alhainen syntyvyys. Tämä heijastuu varhaiskasvatukseen jo nyt ja myöhemmin myös rippikouluihin. Ikäluokkien ollessa todella pieniä, on seurakuntien yhä vaikeampaa toteuttaa lasten ja nuorten toimintaa yksin.

Selvityksen tekohetkellä seurakuntien alueilla ei ollut tiedossa olevia kuntaliitosselvityksiä, joilla voisi olla vaikutusta seurakuntajakoon.

1. **SELVITYSTYÖN PROSESSI**

Selvitystyö on pitänyt sisällään yhteisiä konsultin ohjaamia keskusteluja pienissä ja isommissa ryhmissä sekä toiminnan ja talouden materiaaleihin perehtymisen. Konsulttina ajatukseni ja tavoitteeni tässä hankkeessa on ollut luoda yhteisiä keskustelutilaisuuksia ja foorumeja, joissa kaikki saisivat puhua ja eri tahot kohdata. Näin saadaan kerättyä näkemyksiä yhden seurakunnan eduista ja haitoista, mitä ne ovat juuri Juvan, Puumalan ja Sulkavan kohdalla. Keskustelujen tavoitteena on myös ollut saada esiin mahdollisimman paljon näkökulmia ja edistää yhteisen näkemyksen syntyä. Näin selvitystyö ei ole vain tämä asiakirja, vaan myös kaikki se, mitä on tapahtunut seurakunnissa tämän lisäksi.

Raportissa melko paljon tilaa saa seurakuntien nykytilan kuvaaminen. Hankkeen alussa toin esiin sen, miten uskon tärkeäksi nykytilanteesta puhumisen, sillä se sisältää tulevaisuuden siemeniä. Jokaisella seurakunnalla on oma historiansa, mutta nykyhetki on se, missä olemme.

Konsultin kannalta tämä selvitystyö lähti liikkeelle tarjouspyynnöstä 18.10.2019 kirkkoherrojen ja konsultin neuvottelussa. Sitä ennen Sulkavan seurakunta oli ollut asiassa aktiivinen ja kutsunut seurakunnat 16.10. Sulkavalle *lääninrovasti Mikko Lappalaisen* vetämään yhteistyöneuvotteluun. Hän toi kokouksessa esille ajatuksen seurakuntaliitoksen tutkimisesta.

Varsinaisen selvitystyön toteutunut prosessi ja rakenne oli seuraavanlainen:

* Hankkeen aloituskokous, ensimmäinen ohjausryhmä, pidettiin **10.1.2020** Juvalla. Ohjausryhmään kuuluivat kaikki kirkkoherrat, seurakuntien johtavat luottamushenkilöt, talouspäälliköt ja yksi työntekijöiden edustaja kustakin seurakunnasta. Seuraava ohjausryhmä oli 6.3.
* Vierailut jokaisessa seurakunnassa, jossa erikseen kirkkoherran ja talouspäällikön sekä työyhteisöjen ja luottamushenkilöiden tapaaminen: Juva (13.2.), Sulkava (14.2.) ja Puumala (10.3.)
* Toimintatyöryhmä 6.3. Juvalla, jossa olivat läsnä suurin osa kaikkien seurakuntien työntekijöistä eri työaloilta. Ryhmän tehtävänä oli miettiä, millaista olisi uuden seurakunnan yhdessä tehtävä työ tai millaista yhteistyötä voitaisiin tehdä ilman liitosta.
* Taloustyöryhmän, johon kuuluivat talouspäälliköt ja konsultti, ehti pitää kaksi kokousta, 20.2. ja 11.3. ennen poikkeustilaa koronaepidemian takia.
* Kaikille seurakuntalaisille avoin info- ja keskustelutilaisuus järjestettiin Sulkavalla 4.3. ja Juvalla 5.3. Puumalan tilaisuus 7.4. jäi koronaepidemian takia pitämättä.
* Kirkkoherrat ja konsultti pitivät 8.4. teams-kokouksen, jossa todettiin, että ohjausryhmässä 10.1. ja tämän jälkeen sovittuja tapaamisia ei voida koronaepidemian ja sen rajoitusten takia suunnitellulla tavalla pitää. Keskusteltiin mahdollisuudesta toteuttaa osa etäkokouksina, mutta todettiin, että aineistoa on nähtävästi kuitenkin jo riittävästi loppuraporttiin, joten konsultin tehtäväksi jäi loppuraportin tekeminen – samalla raportin valmistumista aikaistettiin viikolla, aiemmasta 15.5. nyt **8.5. mennessä**.
* Konsultti lähetti kirkkoherroille ja talouspäälliköille luonnoksen melkein valmiista raportista 30.4. Sen pohjalta pidettiin vielä 4.5. kirkkoherrojen ja konsultin teams-kokous, jossa käytiin raporttia sivu sivulta läpi. Lisäksi kirkkoherrat antoivat omia kommenttejaan ja täydennyksiään konsultille sähköpostilla. Myös talouspäälliköt antoivat omia kommenttejaan 6.5. asti raportista konsultille.
* Edellä mainittujen lisäksi hankkeen aikana sovituista tapaamista jäivät toteutumatta:
	+ Ohjausryhmä 8.5.
	+ Toimintatyöryhmä 17.4. ja 6.5.
	+ Taloustyöryhmä 7.5. sekä kiinteistö- ja hautaustoimen kokous 16.4.
	+ Puumalassa kolmen seurakunnan kaikille työntekijöille ja luottamushenkilöille avoin info- ja keskustelutilaisuus 6.5.
1. **SEURAKUNTIEN NYKYTILANNE**
	1. **Yleiskatsaus**

Juvan, Puumalan ja Sulkavan seurakunnat ovat tilanteessa, jossa niiden jäsenmäärä on jo vuosia tasaisesti, ja voimakkaammin kuin kirkossa keskimäärin, laskenut. Kehitys näyttää jatkuvan. Vähenevä jäsenyys tarkoittaa vääjäämättä vähäisempiä kirkollisverotuloja. Tämä vaikuttaa puolestaan mahdollisuuteen ylläpitää toiminnan resursseja: henkilöstö, kiinteistöt, koneet ja laitteet. Erityisesti henkilökunnan määrän supistuminen lisää painetta töiden uudelleen järjestelyihin.

Jo nyt on toteutettu sellaisia työnkuviin liittyviä toimenpiteitä, jotka muutamia vuosia sitten olivat melko harvinaisia kirkossa. Kanslistin työt on jaettu kirkkoherran ja talouspäällikön kesken tai toiminnallisen puolen työntekijä hoitaa osa-aikaisesti myös viraston tehtäviä.

Kaikissa selvitystyön seurakunnissa on ongelmana lapsimäärien väheneminen ja sitä kautta lapsi- ja perhetyön uudelleen miettiminen.

Toimintaa organisoitaessa on pidettävä mielessä, että paikallisseurakunnallakin on edelleen julkisia velvoitteitaan, joista tulee huolehtia. Näitä ovat mm. hautausmaat, kulttuurihistoriallisesti arvokkaan rakennukset ja kirkonkirjojenpitoon liittyvät tehtävät. Suuri osa viimeksi mainituista tehtävistä on nyt keskitetty Kouvolan aluekeskusrekisteriin, mikä on vähentänyt paikallista hallintotyötä. Seurakunnat maksavat kuitenkin osuutensa aluekeskusrekisterin palveluista.

Oheisessa taulukossa on tarkasteltu jäsenkehitystä vuosina 2010 – 2019. Voimakkainta jäsenmäärän vähentyminen on ollut Sulkavalla ja Puumalassa.



Kirkkohallituksen tilastoista saatujen tietojen ja seurakuntien täydennysten mukaan seurakuntien kastetilaisuuksien, hautaan siunaamisten ja avioliittoon vihkimisten määrät vuosina 2015 - 2019 olivat seuraavat:

|  |  |  |  |  |  |
| --- | --- | --- | --- | --- | --- |
|  | **Kastetilaisuuksia** |  |  | **Muutos-lkm** | **Muutos-%** |
| **Seurakunta** | **2015** | **2016** | **2017** | **2018** | **2019** | **2015-19** | **2015-19** |
|  |  |   |   |   |   |   |   |
| Juva | 52 | 50 | 40 | 32 | 29 | -23 | -44,2 % |
| Puumala | 14 | 8 | 5 | 4 | 8 | -6 | -42,9 % |
| Sulkava | 12 | 13 | 15 | 4 | 8 | -4 | -33,3 % |
|   |   |   |   |   |   |   |   |
| **Yhteensä** | **78** | **71** | **60** | **40** | **45** | -33 | -42,3 % |
|  |  |  |  |  |  |  |  |
|  |  |  |  |  |  |  |  |
|  | **Hautaan siunaaminen** |  | **Muutos-lkm** | **Muutos-%** |
| **Seurakunta** | **2015** | **2016** | **2017** | **2018** | **2019** | **2015-19** | **2015-19** |
|  |  |  |  |  |  |   |   |
| Juva | 105 | 117 | 119 | 103 | 110 | 5 | 4,8 % |
| Puumala | 55 | 46 | 60 | 45 | 54 | -1 | -1,8 % |
| Sulkava | 75 | 51 | 80 | 39 | 58 | -17 | -22,7 % |
|   |   |   |   |   |   |   |   |
| **Yhteensä** | **235** | **214** | **259** | **187** | **222** | **-13** | **-5,5 %** |
|  |  |  |  |  |  |  |  |
|  |  |  |  |  |  |  |  |
|  | **Avioliittoon vihkimiset** |  | **Muutos-lkm** | **Muutos-%** |
| **Seurakunta** | **2015** | **2016** | **2017** | **2018** | **2019** | **2015-19** | **2015-19** |
|  |  |  |  |  |  |   |   |
| Juva | 18 | 21 | 14 | 11 | 12 | -6 | -33,3 % |
| Puumala | 7 | 11 | 9 | 11 | 13 | 6 | 85,7 % |
| Sulkava | 3 | 8 | 10 | 3 | 4 | 1 | 33,3 % |
|   |   |   |   |   |   |   |   |
| **Yhteensä** | **28** | **40** | **33** | **25** | **29** | 1 | 3,6 % |

Luvuissa on mukana niin oman seurakunnan kuin muidenkin seurakuntien jäsenille tehtyjä toimituksia. Vuodesta riippuen suhde oman / muun seurakunnan jäsen näyttää vaihtelevan hyvin paljon. Esimerkiksi Sulkavan neljästä avioliittoon vihkimisestä vuonna 2019 vain yksi oli sulkavalainen pariskunta. Luvut kertovat kuitenkin toimitusten kehityksestä ja antavat suuntaa työvoiman tarpeen arviointiin.

* 1. **Seurakuntien toiminta**

Olen poiminut seuraaville sivuille seurakuntien eri työalojen toimintakertomuksista 2019 sekä hankkeen aikana käytyjen keskustelun perusteella mielestäni olennaisia kuvauksia seurakunnallisen toiminnan nykytilanteesta.

* + 1. **Seurakunnallinen toiminta Juvalla**

Vuorenmaan seurakuntakodin toimintaa ohjaa oma toimikuntansa. Seurakuntakodin tapahtumiin osallistui vuonna 2019 yhteensä 1481 ihmistä.

*Jumalanpalveluselämä*

Juvan seurakunnassa vietettiin vuonna 2019 messuja Juvan kirkossa, Koikkalassa ja Vuorenmaalla yhteensä 60 ja niihin osallistuneiden yhteenlaskettu keskiarvo oli 86 henkilöä.

Erilaisia hartauksia pidettiin 112 kertaa ja niihin osallistui keskimäärin 33 henkilöä. Tämä luku kattaa niin työntekijöiden kuin vapaaehtoistoimijoiden pitämät hartaushetket, jotka ovat olleet osa Juvan seurakunnan toimintaa. Luku sisältää myös koulujen päivänavaukset.

*Aikuistyö*

Aikuistyön puitteissa järjestettiin viidet kinkerit eri puolilla Juvaa: Koikkalassa, Vuorenmaalla, Pakinmaalla, Kuosmalassa ja kirkonkylällä. Osallistujia kinkereillä oli 7-29 henkilöä. Aikuistyö järjesti monenlaisia muitakin tapahtumia vuonna 2019

* + Maksetut viulut -yhtyeen konsertin. Kuulijoita oli yhteensä 100.
	+ Koirien kinkerit yhdessä Juvan kennelkerhon, Etelä-Savon eläinetsijäkoirat ry:n ja Suomen Tsekinpaimenkoirat ry:n kanssa.
	+ Syksyllä järjestettiin Pyhä Jysäys Puistolassa yhdessä Juvan kunnan ja monien juvalaisten järjestöjen yhteisen ponnistuksen tuloksena.
	+ Kesällä seurakunnan työntekijät jalkautuivat Laavukylän iltatoreille jokaisena tori-iltana yhden tai kahden työntekijän voimin kohtaamaan paikalle tulleita ihmisiä.
	+ Joulun alla järjestettiin kuljetus Paimenen joulu -jouluvaellukseen Paavilan lammastilalle.
	+ Työalojen rajoja rikkovaa toimintaa olivat myös Keväinen keittopäivä ja Kaiken kansan puuropäivä.
	+ Maallikkovetoiset raamattupiirit kokoontuivat kuukausittain tai viikoittain. Samoin syksystä kevääseen kokoontuvat miesten illat ovat maallikkovetoisia.

*Työ nuorten parissa*

Rippikoulun kävi vuonna 2018 – 2019 yhteensä 53 nuorta. Ikäluokan koko oli 59, joten 90% seurakunnan nuorista kävi rippikoulun. Kesällä konfirmoiduista rippikoululaisista 21 aloitti syksyllä isoskoulutuksessa (36 prosenttia rippikouluihin osallistuneista). Rippikoulut ovat muuttuneet jonkin verran vuosikymmenien saatossa Juvallakin. 1990-luvulla ei ollut päivärippikouluja, nyt vuonna 2020 niihin osallistuu 10/50. Yhtenä syynä tähän nähdään se, ettei osa nuorista halua olla pitkiä aikoja samoissa tiloissa yhdessä muiden kanssa.

Muutama rippikoululainen osallistuu vuosittain tutustumisjaksoon kotiseurakunnassa ja kerää pisteet yms. ja itse leiri on sitten muualla. Yleensä 1-3 nuorta ei käy rippikoulua ja 1-2 kastetaan ja liittyy vuositasolla. Yksittäisiä muun seurakunnan jäseniä on myös ollut Juvalla rippikoulussa, mutta näitä ei joka vuosi.

Rippikoululaisten lukumäärä vuosina 2017 - 2020

|  |  |  |  |
| --- | --- | --- | --- |
| 2017 | 2018 | 2019 | 2020 |
| 46 | 45 | 53 | 57 |

Omissa nuorten illoissa kävi lähinnä rippikouluikäisiä nuoria ja niitä järjestettiin keväällä neljä ja syksyllä kaksi kertaa. Kouluyhteistyö jatkui yläasteella ja lukiossa joulu- ja kevätkirkkojen, abiehtoollisen, ysien maailmallelähettämisen sekä seiskaluokkien kahden ryhmäytyspäivän kautta. Alakouluilla pidettiin myös säännöllisesti aamunavaukset kerran kuukaudessa.

Nuorisotyöllä onyhteistyötä kunnan muiden toimijoiden, kuten helluntaiseurakunnan, kanssa. Yhdessä helluntaiseurakunnan kanssa avustetaan kunnan nuorisotyötä

Sampolassa, yhtenä iltana kuukaudessa. Myös *Kid´s Action* toimintaillat yhteistyössä helluntaiseurakunnan kanssa jatkuivat ja niitä pidettiin neljänä perjantaina Kaarihallilla, yhteisosallistujamäärä illoissa 327.

*Diakonia*

Diakoniatyön avustusmäärärahaa nostettiin ja sen avulla on myönnetty taloudellisia avustuksia monelle taloudellista apua tarvitsevalle. Salaattitehtaan lopetuksen ennakoivan tuovan diakoniaan yhä enemmän painetta ja vaikuttavan diakonia-avustuksien tarpeisiin.

Seurakuntalaisia pyritään aktivoimaan yhä enemmän diakonian eri tehtäviin, mutta tässä ei vuoden 2019 aikana onnistuttu.

Kehitysvamma- ja päihdetyön osuutta on supistettu entisestään, koska yhteiskunta organisoi niitä.

*Lähetystyö*

Lähetystyössä järjestettiin vuonna 2019 perinteisiä tapahtumia, kuten Kauneimmat joululaulut, isänpäivälounas, adventtipuuro, vappumyyjäiset ja taimitori. Osa tilaisuuksista toteutettiin pitkälti vapaaehtoisvoimin.

Vuonna 2019 kerättiin ennätykselliset 170 pakettia Operaatio Joulun lapsi -keräykseen.

Lähetystyössä aktiivisia piirejä oli toiminnassa seitsemän. Lähetystyö on ollut paljon mukana myös lapsi- ja nuorisotyössä.

*Musiikkityö*

Kirkkokuoroon on tullut uusia jäseniä ja syksyllä aloitti uusi matalan kynnyksen kuoro.

Kanttorilla kouluvierailut ovat olleet osa työnkuvaa.

*Lapsi- ja perhetoiminta*

Yleinen jäsenmäärän väheneminen näkyy myös lapsi- ja perhetoiminnan kerhoissa. Syyskaudella yksi kerhoryhmä yhdistettiin toisen ryhmän kanssa, mutta vastaavasti toisen toimintaa voitiin toiveiden mukaan laajentaa. Samoin 4v-päiväkerho yhdistettiin 3v ja 5v päiväkerholaisten kanssa.

Seurakunnassa oli myös partiotoimintaa leirien, kirkossa yöpymisen ja kerhojen muodossa.

Yhteistyötä kunnan ja Essoten kanssa.

* + 1. **Seurakunnallinen toiminta Puumalassa**

*Jumalanpalveluselämä*

Työntekijöiden lisäksi toteutukseen osallistuu runsaasti vapaaehtoisia eri tehtävissä, kuten kirkkoväärtit, jumalanpalvelusavustajat ja kuorolaiset. (Kaikkiaan vapaaehtoisia oli vuoden 2019 aikana mukana yli 70 seurakunnan kaikessa toiminnassa). Vapaaehtoiset ovat voimavara, mutta vapaaehtoistyössäkin tarvitaan koordinointia ja johtamista.

Lauluryhmä *His Voice* mukana kerran kuukaudessa jumalanpalveluksissa, joka esiintyi myös ns. Kemmakkakirkossa 2.8. – musiikkiyhteistyötä Juva, Puumala ja Sulkava.

Jumalanpalvelukset pidettiin sydäntalvella seurakuntakodissa. Kesäkuussa ja syyskuussa toteutettiin kaksi radioitua messua Puumalan kirkosta. Jumalanpalvelukset kuuluvat myös Palvelukeskuksessa.

Jatkettiin seurakunnan ”sokeripalatoimintaa”, jossa pappi tai diakoni vierailee kuuden tunnin ajan kerran kuussa Palvelukeskuksessa keskustelemassa. Lisäksi Palvelukeskuksessa pidetään kerran kuukaudessa laitoshartaus ja kahdesti vuodessa messu.

Papit ja diakoni pitivät elämän leipä -tunnin Vanhusten päivätoiminnan kolmessa ryhmässä kerran kuukaudessa sekä pyhäinpäivän ja pääsiäisen tienoossa ehtoollishetken.

Messuun jälkeen ”kahtamoiskahvit” aina kun vapaaehtoinen saatiin tehtävää hoitamaan. Tämä mahdollistaa pienen keskusteluhetken ennen kotiin lähtöä.

Vuoden 2020 alusta on alkanut kokeilu, jossa messu klo 16 kerran kuussa, toive tullut seurakuntalaisilta, tähän asti tuntunut hyvältä.

*Hautaan siunaaminen*

Hautajaiset ovat pienentyneet. Sen sijaan vainajan ”kiitostamisiin” osallistutaan useasti.

Puumalassa on vielä paljon arkkuhautauksia verrattuna useimpiin seurakuntiin. Tuhkausten osuus on vuosina 2015-2019 vaihdellut n. 22 – 40 prosentin välillä.

Papit osallistuivat poikkeuksetta muistotilaisuuksiin, mikäli pyydettiin. (Samoin kasteet ja häät). Osa-aikainen kanttori osallistui sovittaessa.

*Muut kirkolliset toimitukset*

Kasteet, avioliittoon vihkimiset, kodinsiunaamiset ja muut kirkolliset toimitukset. Lapsityön tekemien rotinakäyntien (n. puolivuotias vauva kodissa) yhteydessä lahjoitettiin lapsen nimellä kaiverrettu lasienkeli.

Kesällä osa vihkimisistä ulkona tai häätalossa. Suurin osa avioliittoon vihkimisissä ja siunauksissa oli seurakunnan ulkopuolisia pareja.

*Aikuistyö*

Vapaaehtoisten johtamat lähetyspiirit, hautausmaan haravointitalkoot, ohjelmaa kirkkokahveilla, kirkkoherran toiminta työnohjaajana, kirkkokuoron retki Tallinnaan ja diakoninen seurakuntaretki toteutuivat suunnitellun mukaisesti.

Kinkereitä vähennettiin 2019 aiemmasta.

*Muut seurakuntatilaisuudet*

Messujen yhteyteen rakennettuja tilaisuuksia ja vapaaehtoisten hengellisen elämän tukemista.

Yhteistyötä mm. Lions Club Puumalan kanssa. Eri järjestöjen ja kylien kirkkopyhät.

Pääsiäisviikolla ja joulun alusviikolla toteutettiin seurakuntakodissa ns. hiljaisuuden talo. Vapaaehtoiset rakensivat alttareita, illassa oli tee- tai glögitarjoilu, seurakuntapastori päivysti ja esitteli kirkkovuoden tapahtumia. Ilta päättyi vesperiin.

*Tiedotus ja viestintä*

Puumala-lehti on tärkeä kanava. Facebookin käytön lisääminen tavoitteena.

Yhteydenpito (tiedote) seurakuntaan muuttaneille, kastetuille, omaisensa menettäneille, kirkkoon liittyjille sekä kirkosta eronneille.

*Musiikki*

Seurakunnassa toimivat musiikkiryhmät: Puumalan kirkkokuoro, Mariakuoro (projekteissa) ja His Voice -lauluryhmä. Kesällä järjestettiin ilmaisia päivämusiikkeja (kahdeksan kertaa) jo kymmenentenä kesänä peräkkäin. Yhdessä kunnan kulttuuritoimen kanssa toteutettiin heinäkuussa kirkossa *Saimaan kauneimmat sävelet* -festivaali.

*Lapsi- ja perhetyö sekä varhaisnuorisotyö*

Lastenohjaajan ja varhaisnuorisotyötä teki vuonna 2019 kolme eri henkilöä, joten kaikki suunnitellut toiminnat ja tavoitteet eivät sellaisenaan toteutuneet. Kevätkaudella toteutui sekä päivä- että perhekerho. Syksyllä päiväkerhoa ei järjestetty. Perhekerhoissa järjestettiin muskareita. Hartauksia pidettiin kerhojen lisäksi päiväkodilla ja koululla. Nykyisen arvion mukaan Puumalassa riittäisi 1,5 pv/vko lapsikerho.

Suunnitellut tapahtumat (kuten psykoterapeutti Maaret Kallio luento keväällä) ja retket toteutuivat.

Yhteistyötahoja mm. Martat sekä maa- ja kotitalousseurat.

Varhaisnuorisotyössä toteutui: ystävyyden kerho kevät ja kesä keskiviikkoisin, aamunavauksia 0-1 -luokkalaisille ja vanhemmille, iltapäivätoiminnan hartaushetket, 10-vuotiaiden syntymäpäivä ja koulun joulu- sekä kevätkirkko.

*Rippikoulutyö*

Puumalan rippiryhmät ovat liian pieniä jatkossa, rippikoulua ei siksi ole mielekästä toteuttaa tulevaisuudessa vain Puumalan voimin. Vuoden 2019 rippikoulu toteutettiin Imatran seurakunnan leirikeskus Päivärinnassa. Syksyllä aloitettiin uusi rippikoulu 2019 – 2020. Sen intensiivijakso 2020 on ollut tarkoitus toteuttaa yhdessä Sulkavan seurakunnan kanssa.

Puumala on hakeutunut yhteistyöhön aiemminkin rippikoulun pitämisessä. Siinä on ollut haasteita, sillä esim. Mikkeli ei ole ottanut Puumalan nuoria omille ripareilleen.

Rippikoululaisten lukumäärä vuosina 2017 - 2020

|  |  |  |  |
| --- | --- | --- | --- |
| 2017 | 2018 | 2019 | 2020 |
| 14 | 16 | 15 | 17 |

*Nuorisotyö*

Isoskoulutuksen aloitti syksyllä 2019 kolme saman kesän rippikoululaista. Suunniteltu yhteinen koulutus Sulkavan kanssa ei toteutunut, koska Sulkavalla ei ollut tarpeeksi osallistujia. Yhteisen koulutuksen hankaluudeksi nähtiin myös välimatkat.

Yhteistyötahoja: kunnan vapaa-ajan ja etsivän työn työntekijät.

Muuta toimintaa:

* Pastorin päivystys kerran kuussa Nuorisotalolla
* Päivän avaukset koululla kerran kuussa
* Koulukirkot keväällä ja joulun alla

Nuoriin pääasiallinen yhteydenpidon väline oli whatsapp-ryhmät.

*Diakoniatyö*

Toiminta toteutui pääosin oheisen suunnitelma mukaan:

* vastaanotot ja kotikäynnit
* ryhmätoimintaa, ruokailuja, aamupala- ja ystäväpirttitoiminta vapaaehtoistoimintana
* yhteistyö kunnan ja seurakunnan muiden työalojen kanssa
* vierailut Palvelukeskuksessa
* messu Mikkelinpäivänä, sukupolvimessu, johon Lions club järjestää kuljetuksia ja jossa perhetyö mukana
* vanhusten sekä MT-ryhmän ja kehitysvammaisten leiripäivä
* syntymäpäivämuistamisia
* vapaaehtoisten tukeminen
* rovastikunnalliseen yhteistyöhön ja paikkakunnan moniammatilliseen kriisityöhön osallistuminen
* diakoniarahaston kautta kriisissä olevien auttaminen
* vapaaehtoisten pyörittämä Ystäväpirtti ja aamupalaruokailu sekä parasta ennen elintarvikkeiden jakelu maanantaisin

*Sielunhoito*

Keskusteluja kriisissä olevien kanssa ja toimituksiin liittyviä keskusteluja. Työnohjausta saattohoitajien ryhmälle. Moniammatillinen Pahan päivän varalle -ryhmä lakkautettiin vuoden 2019 aikana, koska Essoten kriisikeskus alkoi toimia selkeästi myös Puumalassa.

*Lähetystyö*

Lähetyspiirit (Viljakansaari, Luukkola-Niinisaari, Kirkonkylä, Rokansalo ja Hurissalo), Kansanlähetyksen piiri ja Sansan Toivoa naisille -piiri kokoontuivat suunnitelman mukaan. Osallistuttiin lähetysseminaariin Kerimäellä ja Suomen Lähetysseuran kokoukseen Jyväskylässä.

Varainkeruun tapahtumia: vapputapahtuma, myyjäiset syystorilla, lähetyspyhä, adventtilounas ja joulupuuro.

*Kansainvälinen diakonia ja muu kansainvälinen toiminta*

Näkyvin muoto Yhteisvastuukeräys, jossa Puumalan seurakunta saavutti toiseksi parhaan tuloksen Suomessa per seurakuntalainen. Tähän vaikutti erityisesti vapaaehtoiset listakerääjät, puumalalaisten paikallisten kuorojen ja ranskalaisen hyväntekeväisyyskonsertin kolehdit.

*Muu seurakuntatyö*

Vapaa-ajan asukkaiden kirkkopyhän, jossa saarnasi piispa Irja Askola, toteutus heinäkuussa, osallistuminen Tiekirkko-toimintaan, Naistenpäivän tapahtuma, kimppakävely 2 krt/kk yhteistyössä muiden paikkakunnan toimijoiden kanssa.

* + 1. **Seurakunnallinen toiminta Sulkavalla**

*Jumalanpalveluselämä*

Jumalanpalveluksissa vietettiin ehtoollista jokaisena pyhänä paitsi itsenäisyyspäivänä ja jouluaamuna. Seurakuntasalissa saarnoja elävöitettiin toisinaan videoklippien avulla. Seurakuntatalon esteettömyysremonttia siirrettiin muiden yllättävien rahanmenojen vuoksi.

Vapaaehtoiset seurakuntalaiset toimivat edelleen aktiivisesti messuissa lukijoina ja ehtoollisavustajina (myös uusia ehtoollisavustajia saatiin). Kirkkokahveja järjestettiin enimmäkseen vapaaehtoisvoimin, mutta myös seurakunnan emännän toimesta, yli 25 kertaa vuoden 2019 aikana. Kirkkokahvit on muodostunut tärkeäksi keskusteluhetkeksi messukävijöiden keskuudessa.

Messuissa on pyritty lapsi- ja perheystävällisyyden lisäämiseen. Kasteveneen käyttöönotto kuutteineen tapahtui messussa 2.2.2020. Sivualttareiden kehittäminen on vielä työn alla. Jumalanpalveluselämän houkuttelevuuden lisäämistä lapsiperheille on mietitty paljon työntekijäkokouksissa.

Syksy 2019 näytti, miten kanttorin työajasta puolen vähentäminen vaikutti merkittävästi esimerkiksi siihen, että jumalanpalvelusten ja toimitusten suunnitteluun oli hyvin vaikeaa löytää yhteistä aikaa. Kanttori ei myöskään enää osallistunut laitoshartauksiin. Tämä lisäsi hartausvuoroja muille työntekijöille. Laitoksissa pidettävien ehtoollishartausten luonne myös muuttui, koska niistä jäi pois kanttori. Ehtoollisen jako tapahtui hiljaisuudessa eikä kanttorin veisatessa ja soittaessa. Toisaalta jumalanpalvelukset ja toimitukset saatiin toteutettua hyvin, ja seurakuntalaisilta tuli hyvää palautetta kauniista musiikista.

*Hautaan siunaaminen*

Hautajaisia järjestettiin 58 kertaa vuonna 2019. Hautajaisvarausten vastaanottaminen siirtyi kanslistin eläköidyttyä muille työntekijöille.

Papit pystyivät järjestämään riittävästi aikaa omaisten tapaamiseen. Kirkon asbestiremontoinnin aikana hautaukset tapahtuivat hautausmaalla. Siellä papit pitivät lyhyen puheen ja muistotilaisuudessa pidemmän.

*Muut kirkolliset toimitukset ja muu seurakuntatyö*

Sielunhoidollisiin keskustelupyyntöihin ja yksityisen ehtoolliskäynnin tarpeeseen pystyttiin vastamaan aina melko nopealla aikataululla.Kasteita ja vihkimisiä oli muutama.

Suurin tapahtuma oli syyskuun alussa järjestetty Apostolinkyydillä tapahtuma soutustadionilla. Osa kirkkoväestä saapui kolmella kirkkoveneellä. Piispa Seppo Häkkinen saarnasi jumalanpalveluksessa noin 240 kuulijalle. Messun jälkeen oli ruokailu ja kahvit sekä monenlaista liikunnallista ohjelmaa. Tapahtuman järjestäminen oli yhteinen ponnistus, jonka eteen jokainen seurakunnan työntekijä sekä monet vapaaehtoiset kantoivat kortensa kekoon.

*Musiikki*

Tule laulamaan!-ryhmä jatkoi toimintaansa kerran viikossa. Kuoro kokoontui kevätkaudella ja muutaman kerran syyskaudella.

Seurakunnan tiloja annettiin tarvittaessa harjoituskäyttöön. Sulkavan lapsikuoro esiintyi esim. Apostolinkyydillä-tapahtumassa, ja Sulkavan Mieskuoro itsenäisyyspäivän jumalanpalveluksessa.

Yhteislaulutilaisuuksia Yhteisvastuukeräykselle ja Suomen Lähetysseuran hyväksi. Vierailevia taiteilijoita kuultiin heinäkuussa kirkossa pidetyissä neljässä konsertissa.

*Päiväkerho*

Perhekerho järjestettiin kerran viikossa elo-kesäkuun aikana ja kävijöitä oli paljon. Päiväkerhoa, jossa lapsille pidettiin hartauksia, tarjottiin myös 1-2 kertaa viikossa, syksyllä 2019 vain kerran viikossa. Kerho tosin lopahti syksyn aikana, koska kävijöitä oli vähäinen määrä.

Lastenohjaaja-nuorisotyöntekijä lähti toisiin tehtäviin pari vuotta sitten. Siitä lähtien pappi on hoitanut nuorisotyön työalaa. Seurakunnassa on myös osa-aikainen (26h/vko) lastenohjaaja.

Toimintaa on sopeutettu kerholaisten vähetessä kristillisen kasvatuksen tehtävästä huolehtien. Asia on huomioitu suunnittelussa vuodelle 2020 ja päätetty jatkossa toteuttaa päiväkerho osana päivähoidon kristillistä kasvatusta. Perheille on alettu tarjota myös Tukea arkeen-toimintaa.

Vuoden 2019 muita toteutuneita tavoitteita ja painopisteitä:

* 1-4v lasten synttärien muistaminen korteilla ja 4v lasten raamatuilla
* Lasten kirkot, kauneimmat joululaulut sekä joulupuuro ym. tapahtumat
* Kaikkein pienimpien kerholaisten eli vauvojen huomioiminen: kerhotarvikkeita,

soseruokaa

*Rippikoulu*

Uuden rippikoulusuunnitelman toteuttaminen ja yhteistyö nuorten perheiden kanssa toteutuivat vuonna 2019 osittain.

Rippikoululaisten lukumäärä vuosina 2017 - 2020

|  |  |  |  |
| --- | --- | --- | --- |
| 2017 | 2018 | 2019 | 2020 |
| 17 | 31 | 19 | 18 |

*Nuorisotyö*

Nuorisotyöntekijän lähdettyä pois, nuorisotyötä tekee pappi.

Nuoria palveltiin keväällä ”poikien kerhon”, ja myöhemmin Etelä-Vintin päivystyksen kautta, joista jälkimmäinen oli vaikutukseltaan tehokkaampi. Syksyllä nuoria tavoitettiin Sulkavalaiset-tapahtuman kautta. Uusi rippikouluryhmä on mahdollistanut tutustumisen uusiin nuoriin, mutta työsarkaa nuorisotyön osalla on vielä paljon.

Yhteistyö koulun, 4H:n ja kunnan nuorisotyön kanssa toteutui. Erityisesti koulu on ollut myötämielinen yhteistyön kanssa.

Alakoululaisia varhaisnuoria on tavoitettu nyrkkeilykerhon ja erilaisten tapahtumien kautta (Laskiaisrieha, Sulkavalaiset). Myös 4H:n edustajan kanssa järjestetty kymppisynttäri oli onnistunut kokemus.

Sulkavalla ei juurikaan ole partiotoimintaa enää.

*Diakonia ja Yhteisvastuukeräys*

Diakoniapäivystystä, koti- ja laitoskäyntejä. Asiakastyössä huomioitiin erityisesti yksin asuvat ja laitosasukkaat. Diakonian ilmaisruokailu joka toinen tiistai. Diakoni kuului Savonlinnan alueen Hehu-ryhmään (henkisen huollon ryhmä suuronnettomuustilanteita varten) toukokuun loppuun asti.

Ryhmätoimintoja jatkettiin edellisvuoden tapaan: seurakuntakerhot, sururyhmä sekä omaishoitajien ja vapaaehtoistyöntekijöiden teemakokoontumiset.

Yhteisvastuukeräyksen suunnitteluun ja toteutukseen osallistuivat kaikki srk:n työalat ja vapaaehtoisia. Talkoolaisia kutsuttiin henkilökohtaisin kontaktein mm. YV:n lipaskerääjiksi.

Vapaaehtoiset toimivat lähimmäispalvelussa, erilaisten tilaisuuksien ja talkoiden toteuttajina sekä vastasivat ilmaisruokailussa ruoan valmistuksesta.

*Lähetys*

Jatkettiin yhteydenpitoa juvalaisten lähetysystävien kanssa. Retkelle Juvan kirkkoon konserttiin osallistui 11 seurakuntalaista Sulkavalta.

Nimikkoläheteille kerättiin miltei 7 000 euroa (runsaat 86 % tavoitteesta). Kirkkokahvien järjestäminen lähetystyön tukemiseksi on lisännyt kaikkien kirkossakävijöiden tietosuutta lähetystyöstä, ja tuottanut hyvin keräysvaroja.

**\*\*\***

Yhteistyö eri yhdistysten, järjestöjen ja kunnan kanssa koetaan Sulkavalla tärkeäksi. Eläkeläisjärjestöjen ja veteraanien kanssa tehty yhteistyö toi seurakunnan työntekijöitä yhteyteen vanhemman väestön kanssa.

* + 1. **Kirkonkirjojenpito, kirkkoherranvirasto ja muu yleishallinto**

Kirkonkirjojen pidossa on tapahtunut kaikissa seurakunnissa suuri työnkuviin vaikuttava muutos tehtävien siirryttyä Kouvolan aluekeskusrekisteriin. Asiakaspalvelutarpeen ja tehtävien vähennyttyä ei esimerkiksi Sulkavalla palkattu uutta kanslistia eläkkeelle jääneen sijalle. Taloustyöryhmässä tilannetta kuvattiin asiakasvirtojen tyrehtymisenä.

Hautainhoitoon liittyvät yhteydenotot tulevat seurakuntiin suurimmaksi osaksi puhelimella, joten toiminto on suurelta osin paikasta riippumaton.

*Juva*

Kirkonkirjojen ja sukuselvitysten yms. teko on ostettu ostopalveluna Kouvolan keskusrekisteristä 1.6.2019 alkaen. Virasto auki ma - to klo 9 - 12, pe suljettu. Eniten yhteyttä otetaan soittamalla, sitten käymällä ja sähköposteilla.

*Puumala*

Kirkonkirjojenpitoon liittyvät tehtävät, virkatodistukset ja sukuselvitykset, siirtyivät Kouvolan aluekeskusrekisteriin 1.1.2020. Aluerekisteriin siirryttiin sovittua aiemmin, koska toimistosihteeri jäi virkavapaalle saatuaan kunnasta kokoaikaista työtä.

Kirkkoherranviraston tehtäviä ovat toimituspyyntöjen vastaanottaminen, tila- ja henkilöstöresurssien varaaminen, ilmoittautumiset, pienriistaluvat, adressien yms. myynti, Katrina-varausjärjestelmän ajan tasalla pitäminen ja päätearkisto. Viraston aukiolo ma ja ke klo 10 – 13, mikä riittävä aika. Osa asioinnista paikan päällä, osa puhelimella ja sähköpostilla.

Toimitusvarauksia otettiin vuonna 2019 vastaan 59 kappaletta.

*Sulkava*

Kirkonkirjojenpitoon liittyvät tehtävät siirtyivät 1.9.2019 alkaen Kouvolan aluekeskusrekisteriin. Edelleen kirkkoherranvirastossa hoidetaan asiakaspalvelua erilaisista kirkollisista toimituksista ja tilaisuuksista sovittaessa. Näitä ovat hautajaisjärjestelyt, kaste- ja vihkimistilaisuudet sekä muut tilaisuudet. Virasto on auki ma – ti klo 9 – 12. Varausten vastaanotosta vastaavat tällä hetkellä papit.

* 1. **Talouden nykytilan tarkastelu**

|  |  |
| --- | --- |
| **Seurakunnat yhteensä, tuloslaskelmien koonti 2018 - 2019** |  |
|  |  |  |  |  |
|  | **2019** | **2018** | Ero € | Ero % |
| Toimintatuotot | 860 898 | 1 300 955 | -440 057 | -33,83 % |
| Toimintakulut | -2 825 724 | -2 893 329 | 67 605 | -2,34 % |
| TOIMINTAKATE | -1 964 826 | -1 592 374 | -372 452 | 23,39 % |
|  |  |  |  |  |
| Verotulot | 1 900 618 | 1 883 633 | 16 985 | 0,90 % |
| Valtionrahoitus | 211 968 | 220 016 | -8 048 | -3,66 % |
| Muut erät | -76 570 | -104 030 | 27 460 | -26,40 % |
| VUOSIKATE | 71 190 | 407 245 | -336 055 | -82,52 % |
|  |  |  |  |  |
| Poistot | -222 442 | -196 394 | -26 048 | 13,26 % |
| TILIKAUDEN TULOS | -151 252 | 210 851 | -362 103 | -171,73 % |
| Tuloksen jälkeiset erät | 40 347 | 40 347 | 0 | 0,00 % |
| TILIKAUDEN YLI-/ALIJÄÄMÄ | -110 905 | 251 198 | -362 103 | -144,15 % |

Oheiseen taulukkoon on koottu kaikki seurakunnat yhteensä, vaikka veroprosentti ei olekaan sama. Luvut kertovat kuitenkin yhteenlasketun talouden suuruusluokan ja kuvaavat sitä, millä tasolla liikuttaisiin mahdollisessa liitoksessa.

Toimintatuotot ovat laskeneet merkittävästi 2019 verrattuna vuoteen 2018, pääosin toteutumattomien metsätulojen johdosta. Kaiken todennäköisyyden mukaan tämä aiheutti laskelmassa näkyvän alijäämän.

Toimintakulut, verotulot ja valtionrahoitus ovat kaikki pysyneet kutakuinkin edellisen vuoden tasolla. Muiden ennen vuosikatetta olevien erien kehitykseen vaikutti Juvalla tehty sijoituksen arvonkorotus, Puumalan saama keskusrahaston avustus 2018 (ei enää 2019), Sulkavan saama aiempaa suurempi keskusrahaston avustus ja keskusrahastomaksun yhteissumman pienentyminen.

Seurakuntien poistot yhteensä kasvoivat jonkin verran. Juvan osalta poistoihin tuli suunnittelematon 25 000 € lisäys, kun seurakunta sai yllättäen lahjoituksena flyygelin. Lahjoitus kirjattiin kertapoistona. Summa kattaa melkein täysin erotuksen vuosien välillä.

Tilikauden yli-/alijäämä muuttui huomattavasti, ollen -110 905 euroa vuonna 2019.



Yllä olevassa taulukossa esitetään ensin kolme tuloslaskelman eli vuoden tuloista ja menoista kertovaa tunnuslukua ja seuraavaksi kolme, jotka kertovat taseesta eli omaisuudesta ja veloista.

Juvan kohdalla näkyy selkeästi **toimintatuottojen** pienentyminen edelliseen vuoteen toteutumattomien metsätulojen takia. Puumalan kohdalla metsätulot olivat 2018 ja 2019 huomattavan korkeat suhteessa toimintakuluihin, mikä näyttää selvästi seurakunnan tulorakenteen. Metsä on kaikille selvityksen seurakunnille erittäin suuri voimavara. Samalla siitä ollaan myös riippuvaisia, kuten Juvan kohdalla vuodesta 2019 nähdään.

**Vuosikatteen** tulisi olla vähintään 100 prosenttia poistoista, jotta tilikauden tulos olisi ylijäämäinen tai nolla. Vuosikohtaiset vaihtelut ovat luonnollisesti normaalia taloudessa.

**Rahavarojen riittävyys** on erittäin hyvä Juvalla ja Sulkavalla, Puumalassa sen sijaan jäädään alle suosituksen mukaisen 60 päivän. Samoin **rahoitusvarallisuutta / jäsen** on Puumalassa vähiten.

**Suhteellisen velkaantumisen** suositus on alle 50 prosenttia, mikä onkin tilanne kaikilla.

Yksi seurakunnan taloutta ja sen jäsenkuntaa kuvaa tunnusluku on kirkollisveron tuotto/jäsen. Vuonna 2019 luku oli korkein Puumalassa.

|  |
| --- |
| **Kirkollisverotulot € / jäsen** |
|  | **2019** |
| Juva | 200,17 |
| Puumala | 248,24 |
| Sulkava | 213,58 |

Alla olevassa taulukossa on tarkasteltu **henkilöstökulujen suhdetta verotuloihin**. Suhdelukua ja sen kehittymistä käytetään arvioitaessa ns. puuttumiskynnystä. Puuttumiskynnyksellä tarkoitetaan toimintaan, hallintoon ja talouteen liittyviä seikkoja, joiden esiintyessä tuomiokapitulin tulee ottaa vastuuta seurakuntien muutosprosessien vireille saattamisesta. Kirkkohallituksen ohjeissa on kaikkiaan seitsemän kriteeriä, joiden kehitystä siinä kohdin katsotaan.

Henkilöstömenot eivät saisi kasvaa euromääräisesti tai suhteessa verotuloihin kahtena tai useampana vuotena. Puumalan kohdalla kasvua on hieman tapahtunut vuosina 2018 ja 2019. Tätä selittää hautainhoitorahaston yhdistäminen seurakunnan kirjanpitoon, josta tuli henkilöstökuluja n. 30 000 euroa lisää.



Tarkasteltaessa muita puuttumiskynnyksen kriteerejä ja seurakuntien tilinpäätöksiä 2018 ja 2019 tarkemmin voidaan todeta:

* Kaikkien osalla jäsenmäärä on laskenut. Kriteeri puhuu ”merkittävästä laskusta”. Tätä on syytä arvioida suhteessa seurakuntien kokonaistilanteeseen.
* Seurakunnan vuosikate on kahtena tai useampana vuotena ollut negatiivinen ilman kirkon keskusrahaston myöntämiä harkinnanvaraisia toiminta-avustuksia ja kertaluonteisia eriä Sulkavan seurakunnalla
* Minkään seurakunnan taseessa ei ole kertynyttä alijäämää
* Veroprosentit eivät ole 2 % tai yli. Juvalla se on 1,65 %, Puumalassa ja Sulkavalla molemmilla 1,95 %.
* Maksuvalmius ei saisi olla alle 60 päivää. Puumalassa luku oli 36,12 pv per 31.12.2019
* Maksuvalmius heikkenee kahden tai useamman tilikauden aikana tasaisesti tai kiihtyvällä tahdilla yli 20 prosenttiin vuosittain. Tämä kriteeri ei seurakuntien osalta ole toteutunut. Kuitenkin vuosien 2019 – 2018 muutos Juvalla oli -25 % ja Sulkavalla -42 %. Juvalla muutosta selittää toteutumatta jäänet metsätulot ja Sulkavalla investointimenot.

Taloustyöryhmä nosti lisäksi esiin seuraavianykyhetken taloutta kuvaavia tekijöitä:

* Puumalaan tulossa myös kirkon katon remontti vuonna 2020. Kustannusarvio on 100 000 € ja tähän saatiin kirkon keskusrahaston rakennusavustusta 100 000 €.
* Sulkavalla tulevien vuosien poistojen taso nousi, koska kirkossa tehtiin pakollisia korjaustöitä (kuten asbestin poisto) noin 300 000 eurolla vuonna 2019. Kirkon katon maalaukseen saatiin kirkon keskusrahaston rakennusavustusta 84 600 euroa.
* Myös Juvalla tehtiin korjaustöitä kirkkoon noin 158 000 eurolla, mikä näkyy jatkossa poistojen kasvuna.
* Metsätuloja on vuosittain hankala arvioida, sillä hakkuuaika voi olla vaikka kolme vuotta sopimuksesta. Yhtiöt eivät anna tarkkaa aikaa korjuulle mm. säiden takia.
* Seurakunnat ovat tukipalveluiden piirissä siirtyneet yhä enemmän omasta henkilöstöstä ostopalveluihin. Tällä tavoin on helpompi hallita kustannuksia, kun ostoja tehdään vain tarpeen mukaan. Puumala ulkoisti emäntäpalvelut jo vuonna 2016 ja on tyytyväinen palvelun laatuun. Juvalla ulkoistettiin osa siivouspalveluista vuonna 2019.
* Kouvolan aluekeskusrekisteri tulee jatkossa nostamaan palvelujen oston kuluja, vaikka se toisaalta vähentää oman henkilöstön tarvetta.

*Yhteenvetoa ja arviota nykytilanteesta*

Seurakuntien talous on hyvin riippuvainen metsätuloista. Niiden toteutuessa tulos voi nousta hyvin plussalle, kun taas jäädessä toteutumatta, mennään miinukselle.

Juvalla ja Sulkavalla on vielä rahoitusvarallisuutta, vaikka investointien tekeminen onkin haasteellista. Sulkavalla mm. kirkon maalausta on lykätty usea vuosi. Puumalalla on paljon metsää, joka tuo tuloja. Samoin sen on vielä mahdollista myydä tontteja. Sen sijaan rahoitusvarallisuutta sillä on vähän. Puumalan vahvuus on myös kirkollisverotulojen rakenne.

Kaikkien seurakuntien on jäsenyyden jatkuvasti pienentyessä jatkuvasti sopeutettava talouttaan sen mukaan. Verotulojen lasku pakottaa vähentämään myös henkilöstökuluja.

* 1. **Henkilöstöresurssit**

Keväällä 2020 seurakuntien yhteenlaskettu henkilöstömäärä on 33. Henkilötyövuosiksi muutettuna luku on kuitenkin vain 29,38 htv, sillä osa-aikaisia työntekijöitä on yhteensä 10.

|  |  |  |
| --- | --- | --- |
| **Henkilöstö työaloittain** | Luku- | Henkilö- |
|  | määrä | työvuosia |
|  |  |  |
| Papisto | 7 | 6,5 |
| Kanttorit | 3 | 2,25 |
| Diakonit | 3 | 3 |
| Lapsityöntekijät | 5 | 3,93 |
| Nuorisotyönohjaaja | 1 | 1 |
| Lähetyssihteeri | 1 | 1 |
| Talouspäällikkö | 3 | 2,75 |
| Toimistosihteeri | 2 | 1,75 |
| Emäntä, siivooja, vahtimestari | 3 | 2,2 |
| Seurakuntamestari, erityisammattimies, suntio | 5 | 5 |
|  |  |  |
|  | **33** | **29,38** |

Henkilöstölukumäärällä laskien Juvalla on työntekijöitä 15, Puumalassa 9 ja Sulkavalla 9. Seuraavalla sivulla on myös tarkasteltu henkilöstön jakautumista seurakunnittain henkilötyövuosien mukaan seurakunnallisen toiminnan eli hengellisen puolen henkilöstöön sekä talous-, hallinto- ja kiinteistöpuoleen – tukipalveluihin.

|  |  |
| --- | --- |
| **Henkilöstö seurakunnittain toiminta/talous** | Henkilö- |
|  | työvuosia |
| Juva |  |
| Seurakunnallinen toiminta | 9,5 |
| Talous ja tukipalvelut | 5 |
|  |  |
| Puumala |  |
| Seurakunnallinen toiminta | 4 |
| Talous ja tukipalvelut | 3,05 |
|  |  |
| Sulkava |  |
| Seurakunnallinen toiminta | 4,18 |
| Talous ja tukipalvelut | 3,65 |
|  |  |
|  | **29,38** |

Osa-aikaistamisia on käytetty hyväksi taloustilanteen helpottamiseksi. Tämä kuitenkin vaikeuttaa sekä toimintaa että rekrytointia. On hyvin vaikea saada osaavia työntekijöitä osa-aikaisiin tehtäviin, joista ei muutenkaan makseta kovin isoa palkkaa.

Eniten osa-aikaisia on Puumalassa (6) sekä yksi tarvittaessa töihin tuleva. Juvalla osa-aikaisia on yksi ja Sulkavalla kaksi sekä yksi tarvittaessa töihin tuleva.

* 1. **Kiinteistöt, hautausmaat sekä metsä- ja maaomaisuus**

|  |  |  |
| --- | --- | --- |
| **Seurakuntien kiinteistöt ja hautausmaat** |  |  |
|  |  |  |  |
| **Kiinteistöt** | ***Juva*** | ***Puumala*** | ***Sulkava*** |
|  | Juvan kirkko | Puumalan kirkko | Sulkavan kirkko |
|  | Koikkalan kirkko | Lamminniemen kappeli | Lohikosken kirkko |
|  | +Kirkonkellot, kellotorni | Seurakuntakoti | Seurakuntatalo |
|  | Seurakuntatalo | Leirikeskus Särkiranta | Tapiolan leirikeskus |
|  | Vuorenmaan srk-koti | Hautausmaan huoltorakennus | Pappila |
|  | +Piharakennus |  | Hautausmaan huoltorakennus |
|  | Toivonsali |  |  |
|  | Konehalli |  |  |
|  |  |  |  |
| **Hautausmaat** | Kirkonkylän hautausmaa | Vanha hautausmaa | Lohikosken hautausmaa |
|  | Koikkalan hautausmaa | Uusi hautausmaa | Vanha hautausmaa |
|  | Sankarihautausmaa | Honkaharju | Kirkkopihan hautausmaa |
|  | Vanha hautausmaa | Lamminniemen hautausmaa | Uusi hautausmaa |

Yllä olevassa taulukossa esitetään seurakuntien kiinteistöt ja hautausmaat. Kirkkoja on yhteensä viisi sekä lisäksi Lamminniemen kappeli.

Vainajien säilytystilat ovat Juvalla Toivonsalin rakennuksessa. Puumalassa taas säilytystilat ovat kirkon alakerrassa sekä kellotapulissa. Sulkavalla vainajien kylmiörakennus on kirkon vieressä ja Lohikoskella oma vainajien säilytystilansa.

Sulkavan seurakunnan Tapiolan leirikeskus on myynnissä. Puumalan seurakunnassa vuonna 2012 rakennetun Särkirannan myynti on myös ollut vireillä (ei tällä hetkellä aktiivisesti) osana talouden tasapainotusohjelmaa. Särkiranta on palvellut seurakuntalaisia erilaisten juhlien ja kokoontumisten tilana.

Juvan seurakuntatalo on remontoitu viimeksi isommin 2010-luvun taitteessa. Tulevia korjaustarpeita ovat kirkon ikkunoiden pokien maalaus ja kirkon sisäremontti. Samoin Koikkalan kirkon räystäät on suunniteltu uusittaviksi. Arvio kirkon ikkunoiden maalauksesta ja korjauksesta on noin 60 000 - 200 000 €, riippuen remontin laajuudesta. Kirkon sisäremontissa on kyse yhden nurkan korjauksesta, lähinnä maalaus, kulu noin 10 000 €. Koikkalan kirkon räystäiden korjaaminen maksaa noin 10 000 €. Nämä korjaukset eivät ole vielä talousarviossa ja summat ovat suuntaa antavia. Hautausmaan laajennusosan aidan rakentamisen arvioidaan kustantavan 100 000 € ja seurakuntatalon keittiöremontin 50 000 €.

Puumalassa suurin korjaushanke on kirkon katon maalaus kesällä 2020, mihin on saatu Kirkkohallituksen avustus.

Sulkavan seurakunnan vuoteen 2019 kuului kiinteistöjen osalta pakollisia korjaustöitä. Jo viisi vuotta suunnitelmissa ollut kirkon maalaus jäi kuitenkin vielä toteutumatta. Hanke olisi syytä toteuttaa pian, sillä kirkossa on jo lahoja kohtia. Sulkavan kirkon ulkomaalauksen ja lahovaurioiden korjauksen kustannusarvio on 800 000 euroa.

**Metsä- ja maaomaisuus**

Seurakunnilla on metsämaata yhteensä noin 4 860 ha. Hehtaareina eniten metsää on Juvalla, mutta seurakunnan jäsenmäärään suhteutettuna Puumalassa on ylivoimaisesti eniten metsää – enemmän kuin Juvalla ja Sulkavalla yhteensä. Jos lasketaan hehtaari / jäsenmäärä on luku Puumalassa 0,924 ja muilla yhteensä 0,904.

*Juva*

Juvalla on metsää 2 358,7 ha ja lisäksi muuta maata 12,85ha, josta hautausmaita noin 7,65 ha. MHY laati seurakunnalle uuden metsäsuunnitelman vuosille 2019 – 2028. Metsien hoitoon on kiinnitetty ja tullaan vastaisuudessakin kiinnittämään erityistä huomiota.

*Puumala*

Seurakunnalla on n. 1 733 ha maata, josta metsämaata 1 591 ha. Erillisiä kiinteistöjä on yhteensä 31 kpl, joista pienimmät n. 1 ha hautausmaa-alueita ja suurin Papinniemen tila Viljakansaarella 665 ha. Uusi metsätaloussuunnitelma on vuosille 2019 – 2028.

Myymättömiä kaavoitettuja rantatontteja on seuraavasti: Saimaan rantatontit 21 kpl, Saimaan saaritontit 31, sisäjärvien tontit 5 kpl, yhteensä 57 kpl. Lisäksi on vielä muutama kaava-alueen omakotitontti ja ns. Kanttorilan rannan alue, johon on kaava tekeillä omarantaisia omakotitontteja varten. Alueen käytöstä on neuvottelut kunnan kanssa menossa.

*Sulkava*

Sulkavan seurakunnan kokonaismaanomistus on noin 930 ha. Metsätalousmaata on 910 ha, johon sisältyy noin 150 ha:n Vilkaharjun luonnonsuojelualue. Maatalousmaata on 13 ha ja muuta maata 7 ha, josta hautaismaiden osuus on 6 ha. Metsäsuunnitelma on laadittu vuosille 2017 – 2026.

* 1. **Hautainhoitorahastot**

|  |  |  |  |  |
| --- | --- | --- | --- | --- |
|  |  |  |  |  |
|  | **31.12.2019** | **Juva \*** | **Puumala** | **Sulkava** |
|  |   |   |   |   |
|  | Haudanhoitosopimuksia, kpl | 1 054 | 639 | 1 226 |
|  | Haudanhoitokulu (välill/välitt.) | 85 766 | 38 873 | 70 783 |
|  | Yhden hoidetun haudan kulu ksm | 81,37 | 60,83 | 57,74 |
|  | Jäljellä olevat hoitosop. vuodet | 1 301 | 859 | 3 095 |
|  | Seurakunnan haudanh. vastuu | 111 396 | 52 256 | 178 690 |
|  | Sopimuksia vastaava pääoma | 200 941 | 64 564 | 193 034 |
|  | Yli-/alikatteisuus | 89 545 | 12 308 | 14 344 |
|  |  |  |  |  |
|  | \* Ainaishoitosopimuksia 68 |  |  |  |

Yllä olevassa taulukossa on kootusti vertailtu seurakuntien vuoden 2019 tilinpäätöstietojen mukaisia hautainhoitorahastojen (HHR) tunnuslukuja.

**Haudanhoitokulut**

* Haudanhoidossa henkilöstökulut ovat suurin menoerä. Hautausmaatyöntekijöiden palkoista osa vyörytetään hautainhoitorahaston kuluksi tehtyjen/arvioitujen työtuntien suhteessa.
* Juvalla haudanhoitokulut ovat suuremmat hoitosopimusten määriin verrattuna kuin Puumalassa ja Sulkavalla. Tästä johtuen myös yhden hoidetun haudan kulu on huomattavasti korkeampi.
* Juvalla on tietoisesti pyritty kohdistamaan HHR:oon toteutuneet kustannukset aikaisempia vuosia tarkemmin. Vuonna 2019 kustannuksia kohdistettiin ehkä liiankin rankalla kädellä. Tästä johtuen yhden hoidetun haudan kulu on huomattavasti korkeampi kuin Puumalassa ja Sulkavalla.
* Juvalla kulut jaetaan niin, että niiden kausityöntekijöiden, jotka hoitavat vain hoitohautoja, palkat menevät kokonaan HHR:stä. Myös kesätöissä olevien koululaisten palkkakulut menevät HHR:stä. Toimistosihteerin, seurakuntamestarin ja talouspäällikön palkasta menee kaikista tietty osa HHR:n kuluihin.
* Juvalla niiden kausityöntekijöiden, jotka hoitavat nurmialueita ja tekevät traktoritöitä, palkka menee seurakuntatalouden puolelta.
* Vuonna 2019 Juvalla oli viisi kausityöntekijää ajalla 1.5. - 15.10, kaksi 1.6. -30.8. sekä 6 -8 koululaista kahden viikon jaksoissa Työelämään tutustuminen -ohjelmalla.

**Hoitosopimusvuodet ja haudanhoitovastuut**

* Jäljellä olevia hoitosopimusvuosia ja haudanhoitovastuuta on Sulkavalla eniten. Tämä johtunee siitä, että Sulkavalla on eniten pitkäaikaisia hoitosopimuksia. Jos vaikkapa vuonna 2020 tehdään kymmenen vuoden hoitosopimus ja siitä saadaan rahat etukäteen, niin hoitovastuuta jää vielä yhdeksän vuotta. Juvalla ja Puumalassa on taas paljon kesähoitosopimuksia eli vuosittain maksettavia hoitosopimuksia.
* Juvalla ei ole tällä hetkellä lainkaan 10 vuoden hoitoja. Tarkoitus on ottaa 10 vuoden hoidot valikoimaan.  Kesällä 2019 kesähoitoja oli 497 kpl.
* Juvan 1301 haudanhoitovuodessa ei ole mukana ainaishoitoja, vaan nämä ovat jäljellä olevia vuosia 5 vuoden hoidoista ja vanhoista haudanhoitosopimuksista, jotka on aikoinaan tehty 20 - 50 vuodeksi. Vanhoja sopimuksia on jäljellä 10 kpl.
* Puumalassa on hoitosopimuksia yhteensä 639, joista määräaikaisia (5 ja 10 v) 258 kpl.  Näiden määräaikaisten sopimusten määrä laskee pikkuhiljaa, kun ne on yleensä tehty silloin kun perikunnalla on rahaa eli hautajaisten jälkeen. Niitä uusitaankin jonkun verran, mutta yleensä siirrytään vuosihoitoon. Vuonna 2020 lähti määräaikaisista 44 tarjousta, joista osa on jo ilmoittanut, että eivät jatka sopimusta. Puumalassa väkimäärän laskiessa myös hautaukset vähenevät.

**Hautainhoitorahaston yli-/alikatteisuus**

* Kaikilla hautainhoitorahasto on ylikatteinen ja Juvalla vielä aika paljon. Annettujen ohjeiden mukaanhan HHR:n ei pitäisi tuottaa voittoa, vaan hoitohinnat tulisi määrittää "nollatulosta" vastaaviksi, näin ainakin pidemmällä aikavälillä.
* Suurehko ylikatteisuus tiedostetaan Juvalla, jossa ylikatteisuus on kertynyt vuosien kuluessa. Vuonna 2018 tulos oli +1 865,43 €, kun taas vuonna 2019 miinusta kertyi 7 468,92 €. Yhtenä selityksenä suureen ylijäämään voi olla, että vuosien kuluessa kaikkia HHR:lle kuuluvia kuluja ei ole sinne kohdistettu ja tulosta on päässyt näin syntymään.
* Juvalla on vielä aika paljon (68 kpl) ainaishoitosopimuksia eli seurakunta on sitoutunut hoitamaan noita hautoja "ikuisesti". Viime vuonna niiden hoito maksoi laskennallisesti 5 533 €. Ainaishoitohaudat hoidetaan haudanhoitorahaston sijoituksista saaduilla tuotoilla. Ainaishoitosopimusten lopettaminen tullee myös Juvalla jossain vaiheessa ajankohtaiseksi.

**Hautainhoitorahasto kirjanpidossa**

* Juvalla ja Sulkavalla HHR on omana taseyksikkönä, kun taas Puumalassa se on yksi kustannuspaikka muiden joukossa. Talouspäälliköt ovat sitä mieltä, että jatkossa kannattaisi myös Sulkavan ja Juvan siirtyä Puumalan systeemin. Tämä helpottaisi kirjanpitoa ja rahaliikennettä.
* Puumalassa hautainhoitorahasto yhdistettiin seurakunnan kirjanpitoon vuoden 2018 alusta. Kustannukset kohdistetaan suoraan Hautainhoitosopimukset-tehtäväalueella, lisäksi taloushallinnon palveluista tehdään sisäinen laskutus. Hautainhoitorahaston lopettaminen helpotti käytännön toimia. Puumalassa on vielä oma pankkitili, jonne suoritukset tulevat. Järjestelmän muuttaminen vaatisi myös Statuksen yhteyksien muuttamista, jotta yhteydet toimisivat Kipaan.
	1. **Nykyinen yhteistyö seurakuntien kesken**

Seurakunnilla on tällä hetkellä melko vähän yhteistyötä keskenään ja henkilöstössä on kokemusta, että työtä tehdään aika lailla yksin. Mitä enemmän yhteistyötä olisi, sitä helpompi sitä olisi luonnollisesti lisätä uusillakin alueilla.

Puumalan ja Sulkavan seurakunnat ovat tehneet rippikouluyhteistyötä, johtuen molempien vähäisestä rippikoululaisten ja isosten määrästä.

Juvan ja Sulkavan seurakuntien lähetysystävät ovat pitäneet yhteyttä ja viime vuonna mm. Sulkavalta tehtiin myös retki Juvan kirkon konserttiin. Myös Juvan lähetyspiiri vieraili Puumalassa ja aiemmin on ollut paljon, Savonlinnan rovastikuntayhteistyön kautta, retkiä ja muuta toimintaa Sulkavan ja Puumalan välillä.

Kirkkoherrat tapaavat toisiaan kirkkoherrojen kokouksissa, samoin talouspäälliköt tuntevat toisensa ja ovat osallistuneet rovastikunnallisiin tapaamisiin. Varsinaista taloushallinnon yhteistyötä ei kuitenkaan ole ollut.

* 1. **Nykytilanteen keskeisiä ongelmia**
* Jäsenkehitys ja talous tuovat jatkossa tarpeen edelleen supistaa henkilöstöä eli jatkaa samaa kehitystä, jossa seurakunnat ovat jo olleet pitkään. Yhden työntekijän työalasta on kuitenkin hankala supistaa muuten kuin osa-aikaistamalla. Toiminta pienissä yksiköissä on myös hyvin haavoittuvaista. Jos ainoa työntekijä sairastuu, kerhoa ei pidetä.
* Talouden kireys vaikuttaa kiinteistöihin. Tämä koskee varsinkin Puumalaa ja Sulkavaa. Myös Juvalla on vaikeuksia, jollei metsätuloja tule normaalisti. Tiukka talous vaikeuttaa mm. tarpeellista kiinteistöjen ylläpitoa sekä huoltoa ja korjausvelka kasvaa kun joudutaan lykkäämään korjauksia. Korjausten suhteen ollaan pitkälti riippuvaisia Kirkkohallituksen/Kirkon keskusrahaston avustuksista (Puumala ja Sulkava)
* Vaikea saada osaavaa ja koulutettua henkilöstöä osa-aikatöihin, syynä palkan pienuus. Tähän liittyy myös työntekijöiden suuri vaihtuvuus. Tämä ongelma koskettaa erityisesti Puumalaa ja Sulkavaa.
* Työntekijät eivät myöskään tahdo pysyä pitkään pienissä seurakunnissa, joissa toiminta on supistuvaa ja talous epävarmaa
* Jokaisessa seurakunnassa lasten määrä laskee huolestuttavasti ja jäsenmäärä vähenee muutenkin. Tämä tekee toiminnan ryhmistä erittäin pieniä. Ei ole mieltä pitää vaikka rippileiriä vain muutamalla leiriläisellä ilman isosia. Samoin esimerkiksi lähetystyössä retkille osallistujat ovat vähentyneet paljon.
* Loma-aikoina on vaikea saada sijaisia. Joudutaan turvautumaan jo eläkkeellä oleviin. Sijaiskuluja palkkioina ja matkakorvauksina.
* Jokainen seurakunta hoitaa itsenäiselle seurakunnalle kuuluvia lakisääteisiä tehtäviä, hallintoa ja byrokratiaa sekä tekee omat hankinnat. Lukee ja tulkitsee samoja Kirkkohallituksen ja muiden viranomaisten ohjeita. Pakollisen hallinnon hoitaminen kaikki määräykset huomioiden vie viranhaltijoiden aikaa ja on pois toiminnasta.
1. **SEURAKUNTIEN MAHDOLLINEN LIITOS**
	1. **Seurakuntaliitoksen etuja ja haittoja**

Keskusteluissa Juvan, Puumalan ja Sulkavan työyhteisöjen sekä luottamushenkilöiden kanssa nostettiin esille seuraavia etuja, jotka mahdollinen liitos voisi tuoda. Osa eduista voisi myös toteutua vapaaehtoisessa yhteistyössäkin.

**Liitoksen etuja ja hyötyjä**

* Mahdollistaisi erilaisten toimintaryhmien yhdistämisen, kuten riparit ja retket. (Ei koske kaikkia ryhmiä, joissa välimatka voi tulla esteeksi).
* Isommassa työyhteisössä on paremmin mahdollisuus järjestellä töitä sisäisesti: työnkuvat, tuuraus ja sijaisuudet. Näin toiminnasta tulee turvatumpaa ja saadaan myös säästöä sijaiskuluihin.
* Mahdollistaa nykyistä paremmin kokoaikaisia palvelussuhteita ja osaavaa työvoimaa olisi helpompi houkutella
* Jumalanpalveluksia voisi porrastaa ja säästää näin työntekijäresurssia. Liitos voisi monipuolistaa jumalanpalveluselämää, ei aina klo 10.
* Muutos on nähty mahdollisuutena ja sanottu sen voivan tuoda uutta hyvää pöhinää, uusia ajatuksia ja työkavereita, joustavuutta toimintaan
* Hallinnon ja talouden keskitetty hoitaminen toisi tehokkuutta tukitoimintoihin. Tämä tarkoittaisi myös mm. hankintojen keskittämistä.
* Mahdollisuus panostaa viestintään nykyistä enemmän. Yhdessä toiminta somessa, nettiosaaminen, olisi vahvempaa. Olisi yksi kotisivu, Facebook-sivuja, ehkä Youtube-videoita yms., kirkollisten ilmoitusten keskitetty hoitaminen ja toiminnan markkinointi.
* Pidemmällä aikavälillä säästöjen hakeminen isommassa yksikössä helpompaa kuin pienen yksinään
* Liitos mahdollistaisi henkilöstölle pidemmät näkymät tulevaisuuteen
* Jos tämä liitos toteutuisi, antaisi lisäaikaa miettiä jatkoa ja toisi samalla enemmän neuvotteluvoimaa mahdolliseen seuraavaan liitokseen

Vastaavasti nostettiin esille myös haittoja tai riskejä, joita liitos voisi tuoda:

**Liitoksen haittoja, riskejä ja kustannuksia**

* Mikäli alueelle tuleekin kuntaliitoksia, voidaan tehty seurakuntien liitos joutua purkamaan
* Juvan nykyistä veroprosenttia ei voi (saa) nostaa. Siksi ainoa keino sopeuttaa yhteistä taloutta olisi vähentää henkilöstö- ja toimintakuluista. Tämä säästöjen hakeminen pelottaa.
* Välimatkat nähdään liian pitkinä, mikä lisäisi työmäärää. Työstä voi tulla ”hyppimistä” paikasta toiseen. Tässä yhteydessä on tuotu esiin myös huoli siitä, miten työntekijän tuttuus seurakuntalaisille voisi kärsiä.
* Kolmen liitosta ei nähdä kauaskantoisena, sillä väki ja tulot jatkavat vähenemistä
* Kiinteistöhallinnosta tulee hankalampaa ja haastavampaa, kun kaikkien kolmen seurakunnan kiinteistöt ja hautausmaat yhdessä. Yhden ihmisen tulisi keskittyä hoitamaan niitä.
* Tuotiin esiin, miten liitoksissa usein tapahtuu keskittämistä ja reuna-alueiden palvelu heikkenee. Tätä pelätään jonkin verran myös Puumalassa ja Sulkavalla.
* Nykyiset seurakunnat joutuvat luopumaan oman seurakunnan nimestä (ainakin kaksi), omasta kirkkoherrasta ja omaisuutta hallinnoidaan yhteisesti yhteisessä kirkkovaltuustossa ja kirkkoneuvostossa
* Uudessa yhteisessä seurakunnassa erilaisissa linjakysymyksissä (suhde kirkollisiin järjestöihin, kirkon kiistakysymykset ja opillisuus, työyhteisön johtaminen) suuri valta olisi tulevalla kirkkoherralla yhdessä kirkkoneuvoston kanssa. Linja saattaa poiketa nykyisestä.
* Liitos vaatii työtä, vie aikaa ehkä useamman vuoden ja maksaa. Kaikki laajat muutosprosessit vaativat ylimääräisiä ponnisteluja, niin tämäkin. Esimerkiksi kustannuksia tulisi taloushallinnon konversioista, Kipa-muutoksista ja arkistojen yhdistämisestä.

Esiin tuodut edut ja haitat tai hyödyt ja haasteet ovat saman tapaisia, mitä useissa muissakin vastaavissa liitoshankkeissa tai rakennejärjestelyissä Suomen seurakunnissa on tuotu esiin. Näitä on haluttu nostaa tässä selvitystyössä esiin, nämä koetaan tärkeäksi. Ne myös kattavat melko hyvin selvitystyön seurakuntien kokonaisuutta, sen eri alueita.

* 1. **Uuden yhteisen seurakunnan suuntaviivoja**

Päätettäessä mahdollisesta seurakuntajaon muutoksesta eli tässä tapauksessa seurakuntaliitoksesta, tärkeää on luonnollisesti pystyä hahmottamaan millainen uusi yhteinen seurakunta olisi, miten se tulisi toimimaan ja onko liitos taloudellisesti mahdollinen?

Selvitystyön aikana on ollut tavoitteena hakea alustavasti suuntaviivoja näihin kysymyksiin. Tässä vaiheessa ei voida vielä kovin tarkkoja linjauksia tai rakenteita esittää, sillä se edellyttää ensin esimerkiksi henkilöstön työnkuvien läpikäyntiä. Tämä työ on edessä, mikäli jatketaan varsinaisiin liitosneuvotteluihin.

Tämä selvitystyö on alustava ja sillä on ollut oma tiivis aikataulunsa. Seuraavassa esitettävät asiat uuden seurakunnan perusteiksi tai toimintaa ohjaaviksi periaatteiksi antavat kuitenkin pohjaa mahdolliseen jatkotyöhön. Esitettävät asiat *eivät ole yhteisessä valmistelutyössä kaikkien seurakuntien yhteisesti sopimia ehdotuksia,* vaan yksittäisten työntekijöiden tai ryhmätyöskentelyjen aikana esiin nostettuja **alustavia ideoita**. Eli kaikki tästä eteenpäin on työskentelyssä syntynyttä uuden seurakunnan ideointia ja ajatuksia, joita voi ottaa tai sitten jättää pois, jos uutta seurakuntaa aletaan tarkemmin rakentaa itse liitosneuvotteluissa.

Selvitystyön aikana on siten ehdotettu, että uuden seurakunnan **tavoitteina** tulisi mm. olla:

* Seurakuntien toiminnan turvaaminen
* Paikallisen omaleimaisuuden säilyminen, mm. jumalanpalveluksissa
* Tuttuuden ja paikallisuuden huomiointi. Alueellisuus on voimavara.
* Vastarintaliike kaupungistumiselle! Kolmen maaseutuseurakunnan on nähty voivan muodostaa hyvin yhden seurakunnan, koska ne ymmärtävät toistensa toimintaympäristöä.
* Yhteinen vastuunkato, toinen toistensa kuormien kantaminen
* Mikäli liitosneuvotteluihin mennään, niissä olisi tärkeää jokaisen tuoda myös esiin se, mikä on omassa seurakunnassa luovuttamatonta, omaleimaisuutta, jonka haluttaisiin säilyvän (konsultin huomio: toisaalta ei kannata tehdä alussa liian sitovia sopimuksia ja kirjata niitä liitossopimukseen, niistä voi olla vaikea jatkossa joustaa, jos tarve)

**Organisaatio**

Uuden seurannan olisi mahdollista ottaa nimekseen joku olemassa olevista seurakunnista. Nimeksi on kuitenkin ehdotettu **Pyhän Ristin seurakuntaa**. Vaikka se onkin osin käytössä Juvalla, se olisi kuitenkin virallisena nimenä uusi ja siinä mielessä tasapuolinen.

On ehdotettu, että uusi seurakunta aloittaisi aikaisintaan 2022 alusta, mikä on realistinen aikataulu.

Uudessa yhteisessä seurakunnassa olisi vain yksi kirkkoneuvosto ja yksi kirkkovaltuusto. Paikat eivät jakaudu kiintiöiden mukaan juvalaisille, puumalalaisille ja sulkavalaisille erikseen, vaan edustus määräytyy koko alueen äänestysaktiivisuuden mukaan. Seurakunnan jäsenmäärän ollessa 7 001 – 10 000 kirkkovaltuustossa paikkoja olisi 23. Kirkkoneuvoston puheenjohtajana on kirkkoherra ja muina jäseninä varapuheenjohtaja sekä, sen mukaan kuin ohjesäännössä määrätään, vähintään 5 ja enintään 11.

Jaostoja, johtokuntia, toimikuntia tai tukiryhmiä voi olla sen mukaan kuin yhdessä päätetään. Niiden luominen olisi yksi uuden valtuuston tärkeimpiä tehtäviä.

Puumalan ja Sulkavan palvelupisteet. Tämä olisi yksi erittäin tärkeä keskustelun ja sopimisen aihe liitosneuvotteluissa. Mitä kaikkea toimintaa ja tehtäviä palvelupisteissä on? Riittäisikö papin ja diakonin päivystykset muutaman kerran viikossa? Mitä on se palvelu, mikä paikallisesti tulisi säilyttää?

Organisaatiota ei rakennettaisi kappelimallin vaan seurakuntapiirien pohjalle, mikä on hallinnollisesti kevyempi. Mallista päätettäessä on syytä huomioida, miten virat saadaan jatkossa täytettyä.

**Ideoita toiminnan linjauksiin**

* On tuotu esiin, miten toiminnassa oleellista on jumalanpalveluselämä ja sen turvaaminen. Tässä ajatuksia, joista voi jatkaa, mikäli liitosneuvotteluihin mennään
	+ Koko alueen yhteistyö edellyttäisi jumalanpalvelusten porrastamista. Tämä säästäisi työntekijäresurssia.
	+ Tulisi säilyttää vapaus toteuttaa jumalanpalveluksia eri tavoin eri puolella uutta seurakuntaa. Näin liitos voisi monipuolistaa jumalanpalveluselämää.
	+ Kaikilla kolmella alueella tulisi olla jumalanpalvelusyhteisö, jossa on vapaaehtoisia ja jossa keskeisinä organisoijina ja innostajina ovat alueen oma pappi ja diakoni. (Paikallista siis vapaaehtoisten organisointi, kiittäminen ja kannustaminen ja heille vuorojen jako.) Toisaalta pappien ja kanttorien vuorot jakaisi kirkkoherra pappien ja kanttorien yhteispalaverissa.
	+ Puumalassa ja Sulkavalla ei tarvittaisi jumalanpalvelusta joka pyhä. Voisi olla vuoroviikkoina sunnuntaina, ja vuoroviikkoina arki-illan viikkomessu.  Näin saataisiin vähennettyä papin ja kanttorin resurssitarvetta sunnuntailta. Juhlapyhät on tietysti toinen juttu.
* Yhteinen seurakunta antaa enemmän mahdollisuuksia kellon aikojen säätöön ja esim. kaksoispyhien messuihin
* Hautauksien hoitaminen seurakunnissa tulee miettiä erikseen. Riittääkö kaksi vai kolme lauantaita kuukaudessa?
* Yhteistä voisi olla naistenpäivät, rippikoulu, perhetyö ja lapsityö niin, että perhekerhot kokoontuvat kolmen alueen pisteissä
* Rippikoulua voitaisiin pitää osittain alueilla, mutta koordinointi ja lähijakso olisi yhdessä. Nuorilla olisi vain yksi rippikoulu, jotta tapaavat toisiaan. Juvalla on paljon enemmän nuoria kuin Puumalassa ja Sulkavalla.
* Lähetystyötä voisi koordinoida yhden täysiaikaisen lähetyssihteerin toimesta. Hän kulkisi alueella ja pitäisi lähetyspiirien ja vapaaehtoisten kokoukset vuorollaan eri alueilla. Samoin koulutuksia, innostamistilaisuuksia, retkiä lähetysjuhlille jne. Lähetyslounaat voisivat kiertää eri paikoissa. Hän voisi koota esimerkiksi lähetyspyhiin ihmisiä eri alueilta. Näin lähetysaktiivit näkisivät enemmän toisiaan.
* Liikkuvuus. Työntekijät liikkuisivat, ei niinkään seurakuntalaiset, sillä esimerkiksi lasten viikkotoiminta tulisi säilyttää paikallisena. Erityisesti Sulkavalla on työntekijöillä halukkuutta liikkuvampaan työhön.
* Resurssien yhdistäminen. Mietittävä, missä ja millä alueella tulisi olla oma pappi, lastenohjaaja, kanttori, emäntä, siivoojaa vai olisiko näissä tehtävissä juuri liikkuvuutta, jotta toteutuisi tuuraukset ja sijaistamiset?
* Uudessa seurakunnassa voisi olla yhteisiä teemapäiviä mm. diakoniaan, muuten diakonia paikallista.
* Puumalassa mietittiin sitä, mikä olisi se paikallinen palvelu, joka halutaan turvata. Se voisi tarkoittaa seuraavia asioita:
	+ jumalanpalvelus
	+ pieniä messuja kirkossa, rukoushetkiä
	+ sielunhoito
	+ hautajaiset
	+ kasteet, vihkimiset
	+ toimituskeskustelut
	+ tavoitettavuus, läsnäolo, näkyvyys, pappi tavattavissa
	+ diakonian vastaanotto
	+ tiedotus, viestintä, some paikallista tai aina palvelisi paikallisuutta
	+ henkilöstön säilyminen Puumalassa (ainakin osittain)
	+ alueella olisi joku ”tsemppaaja”, vastuunkantaja, koordinoija
* Liitos riippuu siitä, miten uskalletaan olla rohkeita ja tehdä uudistuksia. Eli pitää myös karsia jotain tehtäviä.
* Uuden seurannan alue on kaikille nykyistä isompi. Olisi tärkeää sopia yhteydenpitotavasta, milloin tavataan kasvokkain, milloin asiat voidaan hoitaa etänä Teamsillä / Skypellä. Tämä säästää aikaa ja rahaa. Kevät 2020 on osoittanut, että monissa kohdin ”digiloikka” on mahdollista ottaa.

**Talous, hallinto ja säästöt**

Selvitystyön aikana kysyttiin jonkin verran sitä, kannattaako tämä liitos? Tuleeko siitä taloudellista säästöä?

Taloustyöryhmässä arvioitiin, että liitos olisi mahdollista toteuttaa Juvan nykyisellä veroprosentilla 1,65. Puumalaa ja Sulkavaa tämä hyödyttäisi. Säästöä pitäisi kuitenkin tulla muualta, sillä summalla, joka Puumalan ja Sulkavan osalta verotuloina menetetään. Alustavan arvion mukaan Puumalan ja Sulkavan verotulot tippuisivat noin 43 000 € / srk. Säästöjä tarvittaisiin siten noin 100 000 € vuodessa.Tämä tarkoittaisi 3 - 4 henkilötyövuoden leikkausta nykyiseen tasoon.

Tuo säästö olisi mahdollista saada henkilöstökuluista. Arvio perustuu seuraaviin oletuksiin:

* Puumalasta ovat jäämässä lähivuosina eläkkeelle kirkkoherra ja talouspäällikkö
* Sulkavalta eläkkeellä lähivuosina jäävät talouspäällikkö ja suntio
* Uudessa seurakunnassa olisi vain yksi kirkkoherra ja yksi talouspäällikkö. Tämän lisäksi arvioitava muu toimistohenkilöstön tarve.

Henkilöstökuluttulevat siis pienentymään lähivuosina, joten talouden kannalta nyt olisi hyvä aika liitokselle. Henkilöstön taholta on tähän liittyen esitetty kysymys, onko liitos-tilanteessa olemassa irtisanomissuojaa? Yksinkertaistaen voi sanoa, että on ja ei. **Kirkkolain 13:2** mukaan henkilöstö siirretään heille soveltuvaan virkaan tai työsopimussuhteeseen. Tämä pätee itse siirtymisen vaiheessa. Mutta mitään aikamäärää tämän jälkeen, jolloin olisi ”irtisanomissuoja” ei ole, kuten ei kunnissakaan enää vuoden 2017 jälkeen.

*Jos seurakunta liitetään toiseen tai lakkautetaan tai jos seurakunnassa oleva virka tulee tarpeettomaksi sen alueen supistumisen vuoksi, sen päätoimiset viranhaltijat siirretään, jollei 3 §:stä muuta johdu, heille soveltuviin laajentuvan tai uuden seurakunnan tai asianomaisen seurakuntayhtymän virkoihin.*

*Siirretyllä viranhaltijalla on oikeus saada virkasuhteeseensa kuuluvat edut sellaisina, etteivät ne ole epäedullisemmat kuin hänelle aikaisemmin kuuluneet vastaavat edut.*

*Pysyväisluonteisessa päätoimisessa työsopimussuhteessa olevaan työntekijään sovelletaan vastaavasti, mitä 1 ja 2 momentissa on säädetty.*

En näe, että Juvan, Puumalan ja Sulkavan liitokseen liittyen olisi tarpeen myöhemminkään toteuttaa mitään irtisanomisia. Niin ei ole seurakunnissa tietääkseni liitostapauksissa tehty. Eläköityminen ja työntekijöiden normaali vaihtuminen antavat mahdollisuuksia töiden järjestelyyn.

Samoin säästöä tulisi siitä, että kolmen kirkkoneuvoston ja -valtuuston sijaan olisi vain yksi kutakin.

Kiinteistö- ja hautaustoimen sekä metsätalouden ohjaus, hankinnat ja kilpailutukset hoidettaisiin kaikki keskitetysti Juvalta. Tämä yhtenäistäisi ja tehostaisi tukitoimien käytäntöjä.

Myös tilavaraukset voisi hoitaa Juvalta.

Toimintatyöryhmän työskentelystä tuli seuraava idea kanslistin tehtävien hoitamiseen. Tehtävässä voisi olla yksi kokoaikainen työntekijä. Hänelle kuuluisi virastopäivystys eli varausten vastaanottaminen. Hän lukisi seurakunnan sähköpostin ja hoitaisi asiat eteenpäin. Hän voisi jakaa henkilökuntaa toimituksiin ja tilaisuuksiin yhdessä sovittujen periaatteiden mukaisesti. Lisäksi hän hoitaisi seurakunnan tiedotuksen: kirkolliset ilmoitukset lehtiin ja internetiin, Internet-sivuston ja sosiaalisen median päivittämisen sekä erilaisten mainosten/ilmoitusten tekemisen. Sovittaessa hän huolehtisi myös käsiohjelmien tekemisestä ja monistamisesta.

Taloustyöryhmä puolestaan kyseli, tarvitaanko Puumalassa ja Sulkavallakin oma joka päivä paikalla oleva toimistohenkilö vai voisiko siirtyä kiertävään systeemiin, josta on hyviä kokemuksia muualla? Nytkään virastot eivät ole joka päivä auki.

Puumalassa on vielä tuotemyyntiä srk-kodissa, Juvalla ja Sulkavalla ei, sillä myynti oli hyvin pientä. Myynnin järkevyys ja tarve olisi uudessa tilanteessa mietittävä.

Taloustyöryhmä kokosi listaa seuraavista asioista, joista voisi yhdessä seurakunnassa saada säästöjä:

* Tilastot koottaisiin vain yhteen kertaan, tästä tulisi työn säästöä
* Kokouspalkkioissa säästettäisiin yhdessä seurakunnassa n. 4 500 euroa yhteensä. Juvalla ei ole nyt käytössä kokouspalkkioita.
* Kirkollisista ilmoituksista lehdissä ei varmaankaan säästettäisi rahassa, mutta työmäärässä kyllä
* Työmäärässä säästöä tulisi myös kolehtitilitysten hoitamisessa
* Toimistotekniikka toisi jonkin verran säästöä, kun Puumalassa ja Sulkavalla ei tarvittaisi mm. nykyisen tasoisia kopiokoneita
* Tarvikeostoissa nykyistä suuremmat määrät voisivat tuoda paljousalennuksia

Koronavirusepidemian vaikutuksista seurakuntien talouteen pidemmällä aikavälillä on tässä vaiheessa vaikea sanoa mitään varmaa. Nähtävissä on kuitenkin, että huhtikuussa alkaneet lomautukset ja irtisanomiset tulevat vaikuttamaan alentavasti seurakuntien kirkollisverokertymiin. Tilanteen pitkittyessä verotulot tulevat olennaisesti pienenemään useiden vuosien ajan.

1. **YHTEISTYÖN MAHDOLLISUUDET**

Selvitystyö on koskenut ensi sijassa seurakuntaliitosta. Työskentelyn aikana keskusteliin kuitenkin myös mahdollisuudesta lisätä seurakuntien yhteistyötä ilman liitosta. Yhteisessä keskustelussa osa näki, että yhteistyössä ilman liitoksia olisi melko pieni liikkumavara ja säästöpotentiaali.

Selvityksessä yhteistyömahdollisuuksina tuotiin kuitenkin esiin seuraavia asioita:

* Taloushallinto: ostolaskujen hyväksyminen loma-aikoina voisi olla mahdollista, talouspäälliköiden keskinäinen sijaistaminen, kuukausipalkkojen maksu tuurauksena voisi toimia, hankintayhteistyö
* Kellotapulien kattojen tervaus voitaisiin jo nyt toteuttaa Puumalan ja Sulkavan seurakuntien yhteistyöprojektina. (Katot tervataan noin viiden vuoden välein).
* Myös diakoniassa voisi olla keskinäistä tuurausta seurakuntien välillä loma-aikoina
* Lapsi- ja perhetoiminnassa yhteistyö voisi tarkoittaa
	+ Erilaiset tapahtumat ja leiripäivät
	+ Tuuraukset (sairasloma, vapaat)
	+ Työalasta vastaavien tapaaminen (vertaistuki, ideoiden vaihto)
	+ Lastenohjaaja voisi olla liikkuva seurakuntien alueella, samoin nuorisotyössä
* Kanttorit voisit tuurata toisiaan, varsinkin jos jumalanpalvelukset olisi porrastettu
* Lähetyssihteerin työnkuva voisi kattaa koko alueen eli kolme seurakuntaa
* Eri työalojen yhteiset retket ja tapahtumat

Yhteistyötä voidaan tehdä vapaaehtoisesti, jolloin viranhaltijoiden sitoutuminen on ratkaisevassa asemassa. Vapaaehtoisessa yhteistyössä tulee myös esiin kysymys johtamisesta. Kuka tai miten yhteistyötä johdetaan?

Toinen tapa yhteistyölle on tehdä seurakuntien välisiä sopimuksia. Sopimukset antaisivat yhteistyölle rakennetta. Siinäkin haasteeksi tulee tässä tapauksessa kolmen esimiehen (kirkkoherra tai talouspäällikkö) järjestelmä.

1. **YHTEENVETO JA KONSULTIN ESITYS**

Juvan, Puumalan ja Sulkavan seurakunnat ovat tähän asti toimineet melko itsenäisesti ja itsekseen. Keskinäistä yhteistyötä on ollut hyvin vähän. Nyt varsinkin Puumalan ja Sulkavan seurakuntien tilanne on tullut pisteeseen, jossa yhteistyölle, ja sen vahvimmalle muodolle: rakenteelliselle muutokselle, ei oikein näytä heidän kannaltaan olevan enää vaihtoehtoja. Näissä seurakunnissa erityisesti työntekijöillä, mutta myös luottamushenkilöillä, on halua etsiä yhteistyökumppania, jonka avulla seurakunnallinen toiminta voitaisiin turvata paikallisesti. Toimintaa ja henkilöstöä on Puumalassa ja Sulkavalla supistettu jo merkittävästi. On lähestytty Juvan seurakuntaa kutsulla selvitystyöhön toivoen, että se viimein johtaisi uuteen yhteiseen seurakuntaan.

Juvan seurakunta on pitänyt tätä selvitystyötä hyvänä, mutta on pitänyt tärkeänä, ettei vielä sitouduta mihinkään. Epäilystäkin on ollut koko hanketta kohtaan. Toisaalta Juvan taholta on kuultu myös viestiä, että Juva kuitenkin hieman isompana seurakuntana tekisi tässä tilanteessa hyvin, jos voisi auttaa naapureitaan. *”Kantakaa toistenne kuormia”* kristillisen seurakunnan ohjeena tuotiin esiin mm. ensimmäisessä ohjausryhmässä.

Kaikkien seurakuntien kehitys jäsenmäärän, toiminnan ja talouden suhteen on menossa alaspäin. Katson, että kaikkien etu olisi yhdistää resurssit ja alkaa kehittää seurakunnan toimintaa alueella yhdessä. Vaikka toimitusten määrät tai osallistujamäärät olisivatkin laskusuunnassa, aina voi parantaa työn laatua ja yhdessä miettiä, mitä juuri tällä hetkellä voisi tehdä paremmin, uudistaen ja kehittäen.

Yhteistä näkemystä on sen suhteen, että mahdollinen liitos olisi varmaankin välivaihe seurakuntien elämässä. Mielestäni se kannattaisi kuitenkin elää yhteisesti. Rakennemuutokseen liittyy aina paljon työtä, vanhasta luopumista, mutta myös uuden luomisen ja löytämisen iloa. Henkilöstökehityksen kannalta nyt olisi oikea aika. Juuri eläköitymiset tekevät liitoksen myös taloudellisesti mahdolliseksi toteuttaa Juvan nykyisellä veroprosentilla 1,65.

**Näkemykseni mukaan liitosta perustelevat mm. seuraavat asiat**

* Seurakuntien olisi hyvä yhdistää toimintansa ja resurssinsa. Se mahdollistaisi jatkossa nykyistä paremmin sopeutumisen laskevaan jäsenyyteen ja talouteen sekä töiden järjestelyn. Lisäksi mahdollisuus nykyistä suurempiin toiminnan ryhmiin on tärkeä. Esimerkiksi rippikoulujen osallistujamäärät tulevat syntyvyyden takia laskemaan radikaalisti.
* Pelkkä yhteistyö ei riitä, eikä mahdollista tarvittavia säästöjä, koska jokaisen seurakunnan rakenne säilyisi silti nykyisellään. Yhteistyörakenteessa haasteeksi nousee myös johtaminen.
* Seurakuntien välimatkat eivät ajallisesti ole lopulta niin pitkiä. Nytkin seurakuntien sisäisiin matkoihin voi kulua tunti johonkin kaukaisempaan paikkaan. Moni työntekijä on myös valmis liikkuvampaan työhön.
* Talous voidaan yhdessä sopeuttaa, koska lähivuosina eläköitymisiä. Usein liitostilanteissa johtaville viranhaltijoille järjestetään vastaavia tehtäviä uudessa seurakunnassa, tässä tapauksessa niin ei tarvitsisi laajemmin tehdä.
* Tässä vaiheessa emme tiedä millaiset kehitysvaiheet seurakunnilla Etelä-Savossa on 10 – 15 vuoden kuluttua. Kolmen yhdistyneen seurakunnan neuvotteluasema lienee kuitenkin parempi tulevaisuudessa kuin jokaisella yksinään. Lisäksi seurakunnille olisi hyötyä siitä, että ne ovat jo saaneet luotua yhtenäistä toimintakulttuuria keskenään.

**Mikäli seurakunnat haluavat jatkaa liitoshanketta**, se voisi kulkea seuraavan prosessin mukaisesti:

1. Rakenneselvitys, jossa kuvataan yhteistyötä ja yhteisen seurakunnan muodostamisen perusteita, etuja ja haittoja (loppuraportin luovutus 7.5.)
* Perustietoja erityisesti luottamushenkilöille päätöksentekijöinä
* Konsultin esitys prosessin jatkosta
1. Mikäli halutaan jatkaa prosessia, aletaan valmistella yhteistä *aloitetta* seurakuntajaon muutoksesta kirkkohallitukselle. Tätä voidaan pitää varsinaisena liitosneuvotteluvaiheena.
* Tavoitteena yhteinen aloite, jonka kukin seurakunta päättää lähettää kapituliin (ehkä samana päivänä valtuustot)
* Aloitteen liitteenä on liitossopimus, jossa luonnostellaan uusi seurakunta ja sen organisaation päälinjaukset. Liitossopimus on luonteeltaan ohjaava/suosittava, sillä uuden seurakunnan valtuusto tekee lopulliset päätökset uuden seurakunnan osalta.
1. Seurakunnat tekevät aloitteen. Kapituli antaa aloitteesta lausunnon ja myöhemmin kirkkohallitus päättää yhdistymisestä. Mikäli kaikki kolme seurakuntaa ovat yhtä mieltä aloitteen suhteen, on erittäin todennäköistä, että kirkkohallitus päättää liitoksen puolesta seurakuntien tekemän aloitteen mukaisesti.
2. Alkaa varsinainen liitostyö työyhteisötasolla, jo ennen varsinaista liitospäivää. Tämä työ on syytä aloittaa heti, kun aloitteet on annettu kapituliin.

Näin ollen esitän seuraavaa:

Juvan, Puumalan ja Sulkavan seurakunnat alkavat valmistella yhteistä

aloitetta seurakuntajaon muutoksesta kirkkohallitukselle.

\_\_\_\_\_\_\_\_\_\_

Kiitän luottamuksesta, että sain kulkea kanssanne menneen talven ja tämän koronakeväänä ja olla apuna selvityksen tekemisessä.